Bukedde Online - Trump asazeewo bateese ne Iran\nKabaka akwasizza abazannyi ba Bulemeezi am...\nMu ngeri eyewuunyisa, Iran egonzezza Amerika, Trump n’awandiikira ekibiina ky’amawanga amagatte kibatuuze ku mmeeza bateese awatali kakwakkulizo konna.\nTrump ng’ayogera eri egganga ku ky’azzaako oluvannyuma lwa Iran okukuba mizayiro 22 ku nfo za America mu Iraq.\nMu ngeri eyewuunyisa, Iran egonzezza Amerika, Trump n'awandiikira ekibiina ky'amawanga amagatte kibatuuze ku mmeeza bateese awatali kakwakkulizo konna.\n‘Tuli beetegefu okuteesa ne Iran ku mbeera eriwo awatali kakwakkulizo konna', Trump bweyategeeezezza mu bbaluwa gyeyatisse omubaka waayo Kelly Craft.\nOmubaka Kelly yagambye nti okusaba okuteesa ne Iran bakikoze kwewala kutabangula mirembe mu nsi singa amawanga gombi galwana.\nWabula Amerika yakiremeddeko nti okutta Gen Soleimani yakikoze kwetaasa ng'esinziira mu kawaayi nnamba 51 ak'etteeka lya UN erikkiriza eggwanga okwerwanako nga lilumbiddwa.\nOmugenzi Gen. Soleimani (ku kkono) lwe yali mu kafubo ne Ayatollah mu 2019.\nWabula omubaka wa Iran mu kibiinaaa kyyya mawanga magatte, Majid Takht Ravanchi yagambye nti okusaba kwa Amerika bateese kwabwewussa kubanha tebayiza Kuteesa ng'eno bwebassaako natti enkakali ezinyiga abantu baabwe aba bulijjo.\nOmukulembeze wa Iran ow'okuntikko Ayatollah Ali Khamenei atuuzizza bagenero ab'okuntikko ne bamulaga enfo endala Amerika z'erina mu Iraq.\nBamugumizza nti zino bwe banaazikuba, Amerika ejja kusannyalala kubanga bakakasa nti newankubadde Trump yeegumya nti mizayiro 22 zebaakubye ku Lwokusatu tezaakosezza Bamerika, bo bakimanyi nti abaasimattuse okufa ebisago byebaafunye bijja kubaleka nga balema abatakyalina kyebasobola kukola obulamu bwabwe bwonna.\nBagenero baamatizza mukama waabwe nti Iran okubeera nemirembe bateekeddwa okwongera okukuba enfo Amerika zonna kigiwalirize okuggya amagye gaayo mu Iraq geekozesa okutulugunya amawanga getakkiriziganya nago mu kyondo kya Buwalamu.\nAyatollah naye yeeyongedde okuwaga nti ekyo kye baakoze Amerika kiringa bw'okuba omuntu oluyi mu maaso n'awunga n'asigala ngatagala kyokka nga teyeekakasa watuufu gy'alaga.\nYayongeddeko nti Iran erina abaserikale bali mu bukadde nga bonna bali bulindaala.\nErina ebyuma ebisobola okukuba ekifo kyonna kye babeera baagadde okwang'anga mu Kyondo kya Buwarabu n'eggye ery'okumazzi erisobola okukolera awamu n'ebitongole ebirala byonna okuwoolera eggwanga ku Amerika eyabattidde Gen. Qassem Soleimani wiiki ewedde.\nAbamerika nga beekalakaasa okulaga obutali bumativu olwa Trump okulumba Iran.\nIran ekozesa tekinologiya wa Russia abalibwa okubeera omu ku tekinologiya asingirayo ddala okubeera ow'omulembe mu nsi yonna.\nRussia mulabe wa Amerika, azze yeekolera sente mu kuguza amawanga agamu mu kyondo kya Buwarabu eby'okulwanyisa ng'e Syria ne Lebanon.\nYabamenyedde akawonvu n'akagga ku ngeri gye beetegeseemu nti balina abajaasi 150,000 abakugu ennyo mu nkola ez'enjawulo nga kye basinga okumanya kwe kutta omulabe wa Iran, abajaasi ababulijjo abali mu ggye lya Islamic Revolutionary Guard balina 350,000 n'abalala abakunukiriza mu kakadde bali mu ggya ezzibizi.\nPulezidenti wa Iran Hassan Rouhani yawaze nti tewali kuteesa ne Amerika ku mbeera yonna eriwo ne bwe kibeera kiki.\n"Amerika bw'ebeera etukozeeko ekikolobero erina okumanya nti naffe tuteekwa okugiddiza omuluira, bwe babeera bagezi balina okwewala okuddamu okutusomooza" bwe yalabudde.\nMizayiro Fateh-110 ng'esituka okukuba omulabe.\nIRAN EYANUKUDDE NTI NATTI TEZIGIYIGULA TTAMA\nOmubaka wa Iran mu kibiina ky'amawanga amagatte Majid Takht Ravanchi, yayanukuliddewo nti luno Amerika yeeyalutakudde era lwakugyokya engalo nga beesasuza okubeera nti yasse Soleimani.\nOkutuuka okufulumya bino yabadde ayanukula ku bbaluwa Amerika gye yawandiikidde ekibiina ky'amawanga amagatte ng'etegeeza nti okumutta kwabadde kwerwanako kubanga omusajja abadde mutujju nga bamulondodde okumala ebbanga ddene ng'abattira abantu.\nBakomando ba Iran mu kutendekebwa nga beetegekera olutalo.\nENGERI MIZAYIRO ZA IRAN GYE ZAALUMIZZA AMERIKA\nEbipya ku mizayiro 22 Iran ze yakubye ku al-Asad air base awali amagye ga Amerika ag'omubbanga biraga nti enkambi eno yakoseddwa nnyo.\nEnkambi eno esangibwa mu ssaza ly'e Anbar era pulezidenti Trump yagikyalirako n'omumyukawe Mike Pence.\nEbifaananyi ebyakubiddwa kkamera za satellite biraga nti ebintu bingi yayonooneddwa okuli ebizimbe n'ebyokulwanyisa ebiwerako.\nEbizimbe ebiri ku kisaawe ky'ennyonyi byazzeemu enjatika ezamaanyi.\nZaakubye ebizibe bisatu (3) wabula tekyakakasiddwa biki ebibadde bikolerwa mu bizimbe bino na kiki ekyabadde munda ekyayonoonese.\nEmu ku mizayiro za Iran ez'omutawaana nga bagisembeza ku nsalo.\nOkuboggola Ayatollah yabadde atuuza Bagenero, Trump ng'ali eri awaga anti tagenda kukoma ku kyakukuba Iran kyokka agenda kugyongerako natti abanafuye ne mu byenfuna atuuke okubakuba ng'amenya mu jjenje kkalu.\nMinisita wa Amerika ow'ebyokwerinda, Mark Esper okukuba mizayiro ezasse\nGen. wa Iran kyayambyeko nnyo okugigolola ettumba era akakasa nti Iran ejja kulwawo okuddamu okwewaga okukola obulumbaganyi bwonna ku Amerika obutereevu.\nYagambye nti bumizayiro Iran bwe yakubye abutwala nga bw'olaba omwana abadde akaabira eky'okulya naye bw'omuteekerawo ettama n'akukubamu obuyi ne bwe bubeera tebukulumye ye asigala mumativu nti akukubye.\nTrump yasoose kwewaana nti Amerika erina eggye erisinga okubeera n'ebyokulwanyisa era erisinga okubeera eryamaanyi mu nsi yonna.\nTrump era yagambye nti nga bwe yakutte Iran mu liiso ku ky'okutta genero waayo, kati asobola okuddirizaamu ku bunkenke obubaddewo n'alagira amagye gabeere bulindaala kyokka n'agamba nti kabamale okwongera okukaliga natti z'ebyobusuubuzi\nku Iran balabe oba kyongera okugikkakkanya.\nAfudde ne bba nga bava ku "hanemuunu"\nOmuwala alumirizza Mowzey okumuzaalamu


Bukedde Online - Kkooti eragidde ofiisa wa poliisi Bangirana okuva mu ofiisi\nKkooti eragidde ofiisa wa poliisi Bangirana okuva mu ofiisi\nWuuno omukyala abikka Butchaman\nKKOOTI enkulu ewozesa emisango gy’engassi eragidde dayirekita w’ekitongole kya poliisi ekikola ku by’okugula ebikozesebwa mu poliisi, Godfrey Bangirana okuva mu ofiisi.\nOmulamuzi Henrieta Wolayo era nga ye mumyuka w’akulira kkooti eziwozesa emisango gy’engassi ye yayisizza ekiragiro ekigoba Bangirana mu ofiisi addeko ebbali ng’okunoonyereza bwe kugenda mu maaso. Ekiragiro kino yakiwadde ggulo.\nBangirana ekisanja kye kyaggwaako nga July 16, 2019 omuduumizi wa poliisi mu ggwanga, Martins Okoth Ochola n’amuwandiikira ebbaluwa ng’amulagira ave mu ofiisi.\nKyokka omuwandiisi ow’enkalakkalira mu Minisitule y’ensonga z’omunda Dr. Benon Mitanda n’awandiika ebbaluwa ng’alagira Bangirana okusigala mu ofiisi.\nKino kyaleetawo okukoonagana era abavubuka ba DP abamu ne baddukira mu kkooti nga baagala eragire Bangirana ave mu ofiisi.\nNga bakulembeddwa Isaac Maddo Ssaabawandiisi wa UYD, abavubuka bano baatwala omusango mu kkooti nga baagala eteeke ekiragiro kya Ochola mu nkola esazeemu ebbaluwa ya Mitanda era okuva olwo, babadde battunka.\nEggulo, Omulamuzi lwe yawadde ensala ye mu kusaba okwakolebwa aba UYD era n’alagira Bangirana adde ebbali.\nMu mpaaba aba UYD baasaba abakulira poliisi obutazza ndagaano ya Bangirana buggya ne bagattako nti, baagala ave ne mu ofiisi bamuggyeko n’omusaala ogubadde gumuweebwa, emmotoka n’ebigenderako byabadde afuna nga dayirekita mu poliisi.\nBwe yabadde awa ensala ye, Omulamuzi Wolayo yagambye nti, kyakakasiddwa nti Bangirana endagaano ye yaggwaako era tezzibwanga buggya.\nYasinzidde ku bbaluwa ebbiri ezaawandiikibwa ku lunaku lwe lumu ng’emu eva wa Ochola ate endala ng’eva wa Mitanda nga zonna zikakasa nti endagaano ya Bangirana yali yaggwaako.\nWadde ng’eya Ochola yali emulagira kuva mu ofiisi ate eya Mitanda yali emutegeeza nti eky’okumwongera endagaano kyali kikolebwako nga tewali nsonga lwaki ava mu ofiisi.\nOmulamuzi mu nsala ye era yategeezezza nti, Bangirana okusigala mu ofiisi nga talina ndagaano kwakolera mirimu kigenda kufiiriza Gavumenti n’alagira nti, addeko ebbali ng’omusango omukulu ogwawaabwa bwe gugenda mu maaso oba okutuusa nga kkooti eyisizza ekiragiro ekirala ekimusigaza mu ofiisi.\nKyokka, eky’okuwaliriza poliisi obutazza buggya ndagaano ya Bangirana ekyabadde kisabiddwa oludda oluwaabi, Omulamuzi yakigaanye n’agamba nti, tasobola kuteeka bukwakkulizo ku poliisi ng’ekola emirimu gyayo egiri mu mateeka.\nEbizibu bya Bangirana byatandika mwaka guwedde omuntu omu bwe yavaayo n’awandiikira Kaliisoliiso wa Gavumenti ebbaluwa ng’amusaba anoonyereze ku ofiisa wa poliisi ono gwe yali alumiriza okukozesa obubi ofiisi ye.\nAIGP Godfrey Bangirana\nOmukululo gwa Kayihura gw'alese ogutasiimuuka


Ensonga Lwaki Boolekedde Okuzikirizibwa | Obulamu bwa Yesu\nEnsonga Lwaki Boolekedde Okuzikirizibwa\nYESU AYOGERA KU BINTU EBIBI BIBIRI EBYALIWO\nOMUKAZI EYAGONGOBALA AWONYEZEBWA KU SSABBIITI\nYesu akoze ebintu ebitali bimu okusobola okuyamba abantu okulowooza ku nnyimirira yaabwe mu maaso ga Katonda. Oluvannyuma lw’okwogera n’abantu wabweru w’ennyumba y’Omufalisaayo, afuna akakisa akalala okubayamba.\nAbantu abamu boogera ku kintu ekibi ennyo ekyaliwo. Boogera ku “Bagaliraaya [Gavana wa Rooma Pontiyo] Piraato be yatta n’atabula omusaayi gwabwe mu biweebwayo byabwe.” (Lukka 13:1) Kiki abantu abo kye bategeeza?\nOboolyawo Abagaliraaya abo aboogerwako beebo abattibwa mu kiseera Abayudaaya bangi mwe beekalakaasiza nga bawakanya ekya Piraato okukozesa ssente okuva mu ggwanika lya yeekaalu okuzimba emikutu egireeta amazzi mu Yerusaalemi. Okusobola okufuna ssente ezo, Piraato ayinza okuba nga yakolagana n’abakulu mu yeekaalu. Abo aboogera ku kintu ekyo bayinza okuba nga balowooza nti Abagaliraaya abo battibwa olw’okuba baalina ebintu ebibi bye baali bakoze. Yesu takkiriziganya nabo.\nAbuuza nti: “Mulowooza Abagaliraaya abo baali boonoonyi nnyo okusinga Abagaliraaya abalala bonna olw’okuba ebintu ebyo byabatuukako?” Yesu addamu nti: “Nedda.” Naye akozesa ekintu ekyo ekibi ekyaliwo okulabula Abayudaaya. Abagamba nti: “Okuggyako nga mwenenyezza, nammwe mujja kuzikirizibwa.” (Lukka 13:2, 3) Oluvannyuma Yesu ayogera ku kintu ekirala ekibi ekiyinza okuba nga kyabaddewo gye buvuddeko awo era nga kirabika kirina akwate n’okuzimbibwa kw’emikutu gy’amazzi egyo. Agamba nti:\n“Abo ekkumi n’omunaana omunaala be gwagwira mu Sirowamu ne gubatta, mulowooza baalina omusango munene okusinga abalala bonna ababeera mu Yerusaalemi?” (Lukka 13:4) Abantu bayinza okuba nga balowooza nti abo omunaala be gwakuba baafa olw’okuba baalina ebintu ebibi bye baali bakoze. Era ne ku mulundi guno Yesu takkiriziganya nabo. Yesu akimanyi nti “ebiseera ebizibu n’ebintu ebitasuubirwa” bibaawo era nga kirabika eyo ye nsonga lwaki abantu abo baafa. (Omubuulizi 9:11) Naye abantu balina kye bayinza okuyigira ku ekyo ekyaliwo. Yesu agamba nti: “Okuggyako nga mwenenyezza, mmwenna mujja kuzikirizibwa nga bo.” (Lukka 13:5) Naye lwaki Yesu akkaatiriza ensonga eyo mu kiseera kino?\nKirabika ensonga eyo agikkaatiriza olw’akaseera akatono k’asigazza mu buweereza bwe ku nsi. Bwe kityo agera olugero luno: “Waaliwo omusajja eyalina omutiini mu nnimiro ye ey’emizabbibu, n’ajja okunoonyaako ebibala naye n’atasangako na kimu. N’agamba oyo alabirira ennimiro y’emizabbibu nti, ‘Kati emyaka esatu nga nzija okunoonya ebibala ku mutiini guno, naye nga sisangako kibala. Guteme! Lwaki gwonoona ettaka ery’obwereere?’ N’amuddamu nti, ‘Mukama wange, guleke gubeerewo omwaka omulala gumu mmale okugutemeratemera n’okugussaako ebigimusa. Bwe gunaabala ebibala gye bujja, kijja kuba kirungi, naye bwe gutaabale, ng’ogutemawo.’”—Lukka 13:6-9.\nYesu amaze emyaka egisukka mu esatu ng’afuba okuyamba Abayudaaya okuba n’okukkiriza. Wadde kiri kityo, batono nnyo abafuuse abayigirizwa be era kisobola okugambibwa nti bye bibala ebivudde mu kufuba kwe. Kati mu kiseera ekitono ky’asigazzaayo, ayongera amaanyi mu mulimu gw’okubuulira. Abuulira n’obunyiikivu mu Buyudaaya ne mu Pereya, mu ngeri eyo n’aba ng’omuntu atemeratemera omuti gw’omutiini, ogukiikirira Abayudaaya, era n’agusaako ebigimusa. Biki ebivaamu? Abayudaaya batono nnyo be bamukkiriza. Okutwalira awamu, eggwanga lyabwe lyonna ligaana okwenenya era lyolekedde okuzikirizibwa.\nOkuba nti Abayudaaya tebalina kukkiriza kyeyolekera ne mu ekyo ekibaawo oluvannyuma ku Ssabbiiti. Yesu ali mu kkuŋŋaaniro ng’ayigiriza. Alaba omukazi dayimooni gwe yalwaza, era ng’amaze emyaka 18 nga yeeweseemu era nga tasobola kuyimirira busimba. Yesu amusaasira n’amugamba nti: “Osumuluddwa okuva mu bulwadde bwo.” (Lukka 13:12) Yesu amussaako emikono, amangu ago omukazi oyo n’ayimirira busimba, n’atandika okugulumiza Katonda.\nEkyo kinyiiza nnyo omukulu w’ekkuŋŋaaniro, era n’agamba nti: “Waliwo ennaku mukaaga emirimu kwe girina okukolebwa; ku nnaku ezo mujje muwonyezebwe naye si ku Ssabbiiti.” (Lukka 13:14) Omukulu w’ekkuŋŋaaniro oyo tawakanya kya kuba nti Yesu alina amaanyi okuwonya abalwadde; wabula, avumirira abantu olw’okugenda eri Yesu okubawonya ku Ssabbiiti! Yesu amuddamu nti: “Bannanfuusi mmwe, buli omu ku mmwe ku Ssabbiiti tasumulula nte ye oba ndogoyi ye mu kisibo n’agitwala okunywa amazzi? Omukazi ono muwala wa Ibulayimu, Sitaani gw’abadde asibye okumala emyaka 18, abadde tasaanidde kusumululwa mu busibe buno ku Ssabbiiti?”—Lukka 13:15, 16.\nAbalabe be bonna baswala; naye ekibiina kyonna kisanyuka olw’ebintu byonna eby’ettendo bye balaba Yesu ng’akola. Kati wano ng’ali mu Buyudaaya, Yesu addamu okugera engero bbiri ezikwata ku Bwakabaka, era ng’engero ezo yali yazigerako dda bwe yali mu lyato ku Nnyanja y’e Ggaliraaya.—Matayo 13:31-33; Lukka 13:18-21.\nBintu ki ebibiri ebibi ebyaliwo Yesu by’akozesa okulabula abantu, era abalabula ku ki?\nOlugero olukwata ku muti gw’omutiini ogutabala bibala lwoleka lutya embeera eggwanga ly’Abayudaaya gye lirimu?\nKiki omukulu w’ekkuŋŋaaniro ky’avumirira, era Yesu ayoleka atya obunnanfuusi bw’omusajja oyo?


Omukungu wa IRA atangaazizza ku insurance ...\nGAVUMENTI ya Uganda egenda kuggulawo ekifo ekifo ng'abasima eby'obugagga eby'omuttaka balina ekifo webabitwala okubigula.\nKino yaakukituukako nga bamalirizza etteeka erirung'amya n'okulambika emirimu gy'abasima eby'obugagga ku mutendera gw'amakampuni amatono.\nBino byogeddwa kominsona mu minisitule y'ebyobygagga eby'omuttaka Agness Alaba nga baggulawo olukung'aana okuli n'omwoleso gw'abasima eby'obnugagga eby'omuttaka aboobukolero obutonotono.\nBwesigye Don Binyina akulira ACEMP ategeezezza nti kino kye kiseera gavumenti okuvaayo efeeyo ku basima eby'obugagga bino ng'ebasomesa n'okulondoola emirimu gye bakola kubanga yalwo okuleeta etteeka erirung'amya emirimu gye bakola.\nSentebe w'ekibiina Uganda Association of Artisanal And Small Scale Miners (UGAASM) ekigatta abasima eby'obugagga eby'omuttaka John Bosco Bukya asinzidde wano n'asaba gavumenti ebawe layisensi ebakkiriza okukola omulimu gwabwe.\nBukya agambye nti bawa abantu bangi emirimu naye bayigganyizibwa kale gavumenti bw'ebawa layisensi kijja kubayambako okukolera mu mateeka begazaanyize mu mulimu gwabwe.\nAlaba akiggumizza nti etteeka nga liwedde kyakuyambako gavumenti erambe ebifo ebirimu eby'obugagga eby'omuttaka bwe wabeerawo abaagala okubisima babateekerewo okuvuganya asinga aweebwe ttenda.\nKino kyakuyambako okumalawo enkola ebaddewo ng'abagezigezi beekwata ebifo webategedde nti waliwo eby'obugagga ne balemesa abalala abalina obusobozi okuyingirawo.\nDr. Kefa Kiwanuka (Kiboga) sentebe w'akakiiko akaola ku by'obugagga eby'omuttaka mu palamenti, ategeezezza nti kati ebbago ly'etteeka weriri batuuse ku mutendera gw'okwebuuza.\nEtteeka lyakulambika ebintu bingi okuli okukugira okukozesa eddagala ery'obulabe okusima eby'obugagga by'omuttaka, okukugira okukozesa abaana mu birombe n'ebirala.\nAgambye nti Uganda erina eby'obugagga eby'omuttaka bingi wabula olw'okubeera nti tewabaddeewo tteeka libirambika, eggwanga terisobodde kubifunamu sente kubanga buli ayagala asima n'atunda nga bw'alabye ne yeenogera ku sente.\nOmubaka Denis Sabiiti Bamwoya owa Rubanda West agambye nti mu kitundu ky'akiikirira gavumenti yaggalawo ebirombe byonna nga temaze kugenda mu kitundu kubyetegereza.\nPoliisi esomesezza abâ€™e Nakasero okwerinda abatujju\nAbatunda ebyokulya e Namugongo poliisi ebagobye ku makubo\nTeri kusaaga, Museveni ayiye bakomando mu Kampala


Bukedde Online - Bannamateeka bagenda mu kkooti ku tteeka ly''enkung''aana\nBannamateeka bagenda mu kkooti ku tteeka ly''enkung''aana\nAbakumpanya omusolo gwa URA bubakeeredde\nDr. Lwanga asabye Gavt. esse mu nkola bye ...\nBANNAMATEEKA bagenda kukuba Gavumenti mu mbuga z''amateeka nga bawakanya etteeka ly’enkung’aana eryayisiddwa mu palamenti ku Lwokubiri lwa wiiki ewedde nga bagamba nti bagenda kulwanirira nfuga ya mateeka n’eddembe ly’obuntu.\nBANNAMATEEKA bagenda kukuba Gavumenti mu mbuga z'amateeka nga bawakanya etteeka ly’enkung’aana eryayisiddwa mu palamenti ku Lwokubiri lwa wiiki ewedde nga bagamba nti bagenda kulwanirira nfuga ya mateeka n’eddembe ly’obuntu.\nMunnamateeka Mukasa Mbidde bwe yabadde ayogerera mu lukung'aana lw'abaamawulire ku ofiisi ye mu Kampala yagambye nti baamaze dda okukola enteekateeka okuwakanya etteeka lino wabula nga tebannaba kusalawo ku kkooti gye bagenda kutwala musango guno.\n”Tetunnaba kusalawo ku kkooti gye tuba tugenda kyokka tusuubira omusango okugutwala mu kkooti etaputa ssemateeka oba kkooti y’Amawanga g’obuvanjuba bwa Africa (East African Court of Justice), era nga tugenda kukolaganira wamu ne bannamateeka okuva mu kibiina kya Pan African Law Society,” Mukasa bwe yagambye.\nMbidde yagambye nti Uganda eriko endagaano z’ebibiina ebigatta amawanga ze yassaako omukono nga tekyasobola kumala gakyusakyusa mateeka gaayo era gano ge gamu ku mateeka ge bagenda okwesigamako okukakasa nti etteeka lino lisaanyizibwawo.\nBannamateeka bagenda mu ku tteeka ly''enkung''aana\nAbayaaye balaze Dr. Propa ekibuga n'atunula ebikalu\nOno ggaayi taalemese Nannyondo okuwangula emidaali?\nNaawe tonsuuza nsolo yange


Bukedde Online - Eddwaliro ly’e Mukono lyakasindika 13 e Mulago abateeberezebwaokuba ne Coronavirus\nPaapa awadde ensi yonna essuubi\nEddwaaliro ly’e Mukono lyakasindika 13 e Mulago abateeberezebwa okuba n’ekirwadde kya COVID 19\nAbantu 13 be baasindikibwa mu ddwaliro e Mulago okuva e Mukono nga basangiddwa n’obubonero obulabika okuba obw’ekirwadde kya COVID 19.\nAkulira eby’obulamu mu munisipaali y’e Mukono, Dr. Anthony Kkonde yagambye nti abamu ku bano beereesenga bokka mu ddwaliro ate ng’abalala abantu baayise abasawo nga babakaayidde baagala na kubakuba oluvannyuma lw’okukizuula nti baaliko mu mawanga g’ebweru okuli ne Dubai mu bbanga eritasukka wiki bbiri.\nDr. Kkonde yasangiddwa mu ofiisi ye ku kitebe kya munisipaali y’e Mukono oluvannyuma lw’omusasi waffe okulambula eddwaliro lya Mukono Municipality hospital n’asanga ng’omujjuzo gw’abalwadde guli waggulu wadde ng’eggwanga liri mu bwerinde bw’ekirwadde kya COVID 19 ekifuuse ki kazaalabulwa mu nsi yonna.\nYagambye nti abantu buli muntu gwe bamanyi nti yagendako e Dubai mu bbanga eritali lye wala kati babawenja nga mpiso nga baagala babaveemu si kulwa nga babasiiga ekirwadde kya coronavirus.\nWabula yasabye abantu okwewala okutwalira amateeka mu ngalo ne bwe baba baliko gwe bateeberezza okubeera n’ekirwadde kino kuba nti bwe kiba nga ddala mulwadde ate bangi ababa bayinza okusiigibwa mu kavuvungano ak’ekika kino.\n“Nsaba oyo gwe baba bateeberezza batukubire wano ffe tulabe bwe tukola enteekateeka okumunona oba bakube ennamba z’essimu eza minisitule y’eby’obulamu ezizze giweebwa abantu okuyita ku mikutu gy’amawulire egy’enjawulo,” bwe yannyonnyodde.\nKkonde yagambye nti abantu bangi ababayitiddwa ne babatwala ku ddwaliro ne babeekebejja ne basangibwa nga tebalina kirwadde ng’abantu bwe baba bateeberezza.\nYagasseeko nti ku Lwokuna ku makya, abantu basatu be baasindikiddwa mu ddwaliro e Mulago wadde ng’okuva ku Mmande tebafunanga biva mu kukeberebwa okw’abo be bazze basindikayo okwekebejjebwa okubategeeza oba ddala balwadde oba nedda.\nYategeezezza nti bbo abalwadde beeyongera okweyiwa mu ddwaliro lino okufuna obujjanjabi obwabulijjo nga bafuba okulaba nga bateekawo embeera ebakuuma obutafuna bulwadde gamba ng’okunaaba mu ngalo nga bayingira n’okulaba nga tebeenyigiriza nnyo nga bali mu ddwaliro.\nYagambye nti n’abasawo babawadde ebyo ebibayamba okwewala ekirwadde kino omuli giraavuzi, bu masiki obuteekebwa ku nnyindo n’emimwa ne sanitizer.\nWabula yasuubizza nti ku Lwokuna minisitule y’eby’obulamu yabadde eriko ebyeyambisibwa mu kukebera coronavirus bye yabadde ebasuubizza okubaweereza omuli n’ebyuma ebitunuzibwa mu muntu ku mutwe ne bisoma ebbugumu ly’omubiri nga bino bibadde tebiriiwo.\nEra yagambye nti nga bali n’abakulu ku disitulikiti baatudde mu lukiiko ne batema empenda okulaba oba ng’e Mukono basobola okufunayo ekifo abo abateeberezebwa okubwa n’ekirwadde kino mwe bayinza okukuumibwa nga mu ddwaliro e Mulago oba Entebe batwalayo abo bokka ababa bamaze okulagira ddala nga babulina olwo kikendeeze ku mujjuzo mu mwalwaliro ago agafuna abalwwadde n’abateeberezebwa okuva mu ggwanga lyonna.


Eyalabikira mu Banoonya ba Bukedde afunye amusuuta\nOMUWALA eyalabikira mu banoonya ba Bukedde akyazizza omusajja mu bakadde be. Hadija Namakula, 26 omutunzi w’engoye ate nga mutuuze w’e Kagoma ku lw’e Bombo yakyazizza Juma Semuyaba mu maka ga ssenga we Rehema Namakula ku Lwokutaano lwa wiiki ewedde.\nNamakula okufuna omusajja aluyita lutabaalo lwennyini kuba tekimubeeredde kyangu okufuna omusajja omutuufu alina ebisaanyizo by’ayagala era emboozi ye aginyumya bwati; Mbadde n’okusoomoozebwa mu by’omukwano kungi okuva emabega olw’okuba nnina obuzibu bw’obutayogera n’okuwulira newankubadde nga buli kimu nkisobola bulungi kakubeere kukola mirimu gy’awaka.\nKintwalidde ekiseera nga njagala nnyo okufuna omusajja nga naye ali mu mbeera ze zimu bwe tusobola okukwatagana ate nga Musiraamu nga nze.\nGye buvuddeko katono mu June w’omwaka guno, kyampalirizza okwegatta mu Banoonya ba Bukedde nsobole okufuna omusajja ono.\nOlunaku lwe nnalabikira mu banoonya nafuna essimu ezitamanyiddwa muwendo. Kw’olwo saafuna ku mpeke ya tulo nga tukola kimu kyokka kya kukwata ssimu.\nNafuna essimu nnyingi ddala okuva mu bitundu by’eggwanga eby’enjawulo nga mwalimu aboogera n’abatayogera, newankubadde nga nnali ndaze nti njagala musajja atayogera.\nMu bangi nalondamu Juma Semuyaba kuba ye yalina ebisaanyizo bye njagala okusinga ku basajja abalala.\nTwatandikirawo okukola enteekateeka ne tusisinkana. Olwamulabako namusiimirawo okusinziira ku ndabika ye.\nOlw’okuba twali tusiimaganye twasaklawo okugenda butereevu okwekebeza omusaayi. Ebyava mu musaayi byali birungi era nga tewali kitulemesa kugenda mu maaso.\nOmwami wange yasalawo naye antwale mu ddwaaliro eddala e Nabweru okwongera okwekebejja omusaayi okuzuulira ddala ekituufu. Bwe twamala okwekebeza nayo byavaamu nga birungi ne kyongera okutuwa essanyu.\nTwatandikiddewo okutambuza ensonga zaffe era twasookedde wa ssenga, omwami wange gye yakyadde nga kati tuli mu nteekateeka z’okwanjula mwami wange ate tuzzeeko okunkuba kadaali nsobole nange okusamba ku gawuni.\nAte Juma Semuyaba 38 omutuuze w’e Lugoba Kazo North, omulunzi w’enkoko, yeebazizza nnyo Bukedde okumufunira omukyala kuba naye ayise mu buzibu bungi kuba abakazi abasinga obungi b’abadde alaba nga tebalina bisaanyizo by’ayagala. Abamu eddiini n’okwogera bibadde bibaggyamu.


Bukedde Online - Ochaya yeewangulidde kapyata y'omuzannyi wa sizoni\nOchaya eyayamba ttiimu ye okuwangula liigi yamezze Robert Sentongo eyali owa URA FC eyasinga abateebi ne ggoolo 18 saako ne Erisa Sekisambu owa Vipers SC eyamudirira ne ggoolo 16.\nMaj. Gen. Muhoozi Kainerugaba eyabadde omugenyi omukulu ng'akwasa Joseph Ochaya eyawangudde eky'omuzannyi w'omwaka mu liigi ya Uganda Premier League sizoni ya 2015/16 ebisumuluzi bya mmotoka gye yawangudde. (STEPHEN MAYAMBA)\nOMUZIBIZI wa KCCA FC ne Cranes Joseph Ochaya yavudde ku wooteeri ya Serena nga teyeetegera olw’essanyu oluvannyuma lw’okulondebwa ng’omuzannyi eyasinga banne mu liigi y’eggwanga eya Azam Uganda Premier League bw'atyo ne yeewangulira kapyata ya Subaru Forester.\nOchaya yadde muzibizi yateeba ggoolo 7 era yasibagana ne Muzamir Mutyaba ng’abazannyi abasinga okutebeera KCCA FC mu kampeyini y’okusuuza Vipers SC ekikopo.\nEbisumuluzo bya mmotoka Ochaya byamukwasiddwa Maj. Gen Muhoozi Kainerugaba, eyabadde omugenyi omukulu kwe baasimidde n’abazannyi abalala bangi wamu n’abantu ab’enjawulo mu biti eby’enjawulo omwabadde omutendesi eyasinga ne bannamawulire abaasinga okusasaanya amawulire ku liigi.\nMike Mutebi owa KCCA FC- mutendesi eyasinga, Keneth Magada – Mutendesi wa bakwasi ba ggoolo, Miiro Brian Nsubuga – ddiifiiri eyasinga, Vipers SC – ttiimu eyasinga empisa, Ali Kafeero owa KCCA FC ye muwagizi eyasinga banne, Halid Lwalira owa Vipers – omuzannyi omuto eyasinga, Simeone Masaba owa URA – omuzannyi asinze okulwa mu ttiimu, Martin Kizza owa SC Villa – omuzannyi eyasinga okusanyusa ku ttivvi, Robert Ssentongo eyali owa URA ye yasinga abateebi ne ggoolo 18, Mathias Muwanga owa Sadolin ye mukwasi wa ggoolo owa sizoni, Musa Walangalira owa JMC- omuzinizi eyasinga, Mutyaba Muzamiru owa KCCA FC – omuwuwutannyi eyasinga bane, Musa Esenu owa Vipers ye muzannyi abawagizi gwe baalonze ng’owa sizoni.\nOmukolo gwabaddeyo ekiro ky’olwokutaano nga August 12, 2016.\nOmutendesi wa Express Matia Lule yeesize mutindo gw'abazannyi be okufutiza Villa\nCrested Cranes ewangudde e South Afrika


Abasumba b'abalokole baggudde olutalo ku s...\nPr. James Herbert Salamuka ow'ekkanisa ya Power of Christ Ministries International esangibwa Masajja mu Kibira B Kazinga yasabiddwa Minisita w'abavubuka n'abaana Florence Nakiwala Kiyingi okukebeza abaana bonna okuzuula ekituufu oba ddala si babe nga bwe yasooka okutegeeza.\nSalamuka kigambibwa nti yafunamu obutakkaanya ne mukyala we, Sarah Kisakye n'atuuka n'okuva mu maka ge n'agenda kyokka nti ekyo tekyamumalira mukyala we bwe yamwesibako ku ky'okulabirira abaana n'amutegeeza nti abaana baamukandira obuyambi si babe ekintu ekyavaako mukyala we okwekubira enduulu mu bamateeka okulaba ng'abaana be bafuna obuyambi obusaanidde okuweebwa.\nKisakye yategeezezza nti ensonga zino yasooka kuzitwala ku poliisi e Katwe wabula nti bwe yalaba nga poliisi ekikwata kasoobo n'asalawo okweyongerayo mu bitongole by'amateeka ebisobola okumuyamba, nga kuno kwaliko, aba Legal Aid Project abayamba okukwasisa amateeka ssaako ne wa Minisita Nakiwala.\nYagambye nti bwe yagenda ewa Minisita Nakiwala, yasalawo okuwandiika ebbaluwa eyita bba yennyonnyoleko ku byali bimwogeddwaako nti kyokka bwe batuuka mu ofiisi, Nakiwala n'asaba Salamuka okutwala abaana bonna ku musaayi basobole okumalawo endoolito z'okubeegaana nti si babe.\nYagasseeko nti Salamuka mu kusooka kino yakikkiriza wabula oluvannyuma lw'okugenda e Wandegeya okumanya omuwendo gwa buli mwana yazuula nga ssente ezigenda okumugibwaako ku baana bonna nnyingi kwe kusalawo okuddukira mu kitongole kya Legal Aid e Ntinda n'akisaba okumukkiriza akebeze omwana omu.\nKisakye yagambye nti amaze ebbanga ng'asaba bba okutuukiriza kye yeeyama mu maaso ga minisita n'ategeeza nti aliko n'endagano gye yakolera mu maaso ga Minisita ey'okuwa obuyambi abaana be bwa mitwala 96 era nti mu kakwakkulizo ke yateeka mu ndagano eno ke k'okumuliyirira singa abaana bano ebiva mu musaayi bivaayo nga si babe, Kisakye kye yagambye nti yakikiriza.\nAngobye lwa kukizuula nga bwe tweddira omuziro ogumu\nOmukadde gwe baakoonedde enju e Nansana addukidde ku poliisi\nPulezidenti Museveni akoze enkyukakyuka mu Poliisi


Bukedde Online - Sheikh Muzaata: Kuva dda nga musajja wa buvuyo, yakulirako akeediimo ku Bilal e Wandegeya!\nNina Mbabazi ne Suzan Muhwezi ani asinze okutabula NRM?\nLwaki kyangu empewo okufuuwa emimwa gya Mu...\nSHEIKH NUHU MUZAATA Batte yazaalibwa mu myaka gya 1950 e Bwaise mu Lufula Zooni okumpi ne Kimombasa mu maka g'omugenzi Adam Muzaata.\nSHEIKH NUHU MUZAATA Batte yazaalibwa mu myaka gya 1950 e Bwayise mu Lufula Zooni okumpi ne Kimombasa mu maka g'omugenzi Adam Muzaata.\nKitaawe Adam Muzaata yali Sheikh ajjanjaba abantu ng'ayita mu kubasomera edduwa nga yeeyambisa Kkulaani , abamu ku Basiraamu gye baavumirira nga bakiyita 'okukuba ebitabo'. Yafa mu myaka gya 1990 n'aziikibwa e Kazo kyokka oluvannyuma ebisigala bye byaziikulwa ne Sheikh Muzaata n'aba famire ye ne babiziika e Kigogwa, ku luguudo lw’e Bombo.\nKigambibwa nti jjajja wa Muzaata, omugenzi Kamadi Muzaata yava Tanzania mu myaka gya 1800 n'ajja mu Buganda ku mulembe gwa Ssekabaka Ssuuni 11 eyali Kabaka wa Buganda wakati 1830 okutuuka 1856.\nEnsonda zaategeezezza nti Kamadi Muzaata yali musawo wa kinnansi nga y'akola ku omu ku baka Ssekabaka Ssuuna ayitibwa Muganzirwazza. Muganzirwazza ye yali maama wa Ssekabaka Mwanga II. Kigambibwa nti Kamadi oluvannyuma yalya omutala e Mbale gye yazaalira kitaawe wa Sheikh Muzaata, Adam Muzaata.\nOkunoonyereza kwaffe kuzudde nti Muganzirwazza yasalawo okuwa Kamadi Muzaata ettaka e Bwayise asobole okubeera omumpi naye era bwatyo n'asenguka okuva e Mbale amakanda n'agakuba e Bwayise, era we yafiira mutabani we Adam Muzaata n'amusikira era awo we yazaalira Shiekh Muzaata mu myaka gya 1950\nSheikh Muzaata yakulira Bwayise wakati mu mbeera y’abantu abasula mu mugotteko era abamu ku bamaseeka bagamba nti olulimi lw'akozesa oluvuma, obwannaamwatulira n'obutaluma mu bigambo yayonka biyonke ggwe ate kiki kye wandisuubidde!\nMuzaata yava buto nga waakiwago era abaali bamanyi kitaawe Sheikh Adam bagamba nti 'Agaassaaka ge gattula' ,anti naye yali musajja omuwaggufu, ekifuba kye nga kya ngabo nga mutabani we ate nga muddugavu kagongolo okufaananira ddala nga Sheikh Muzaata.\nSheikh Muzaata (ku ddyo) mu kusabira omugenzi Sheikh Bahiiga e Kibuli.\nOkusoma kwa Muzaata tekwali kulambulufu nnyo, kubanga bwe yali yaakatandika okwogera kitaawe n'atandika okumusosa eddiini ne Kkulaani era bwe yaweza emyaka nga musanvu n'amutwala e Bwayise mu Bilal.\nKu Biral e Bwayise teyabandaalawo n'adda ku Bilal Quran Islamic School e Wandegeya edda awaayitibwanga mu binyira\nBamaseeka abaasoma ne Muzaata bang’ambye nti okuva nga bakyali naye ku ssomero nga muvubuka atiisa n'abasomesa olw'ekikula kye era nga tanyigirwa mu nnoga.\nBamasheikh bano ng'abasinga baasoma naye ku Bilal Quran Islamic School e Wandegeya okuva mu 1979 ne ku Yunivasite e Madina kyokka nga baasabye amannya gaabwe gasirikirwe baagambye nti yali muvubuka mukambwe nnyo ku ssomero.\nBaagambye nti yakulemberako akeediimo ku Bilal , abayizi ne basaanyaawo ebintu by’omukulu w'essomero eyayitibwanga Sheikh Kalanzi nga bamulanga okuddukanya obubi essomero!\nAmaka ga Sheikh Muzaata agasangibwa e Kawempe mu Keeti Falaawo zooni.\nBamaseeka bagamba nti Muzaata yali atiibwa abayizi bonna omuli n'abebibiina ebya waggulu nga kasita kaakutandanga n'omunyiiza nga yakwambalidde dda, oba luyi ng'alukupacca oba tteke ng'akusam-basamba awatali amugambako\nWadde yali wa mbazzuulu, Muzaata yali mujjumbize era ng'ebigambo abisoma bulungi, nga yettanira nnyo kiraabu ez'enjawulo mu ssomero mwe baasinziiranga okukubagannya ebirowoozo, okukaayana n'okusingira ddala ku masomo mu ddiini.\nMuzaata yava ku Bilal mu 1982 n'agenda yeegatta ku University of Madina mu Saudi Arabia eyo gye yatikkirirwa ekitiibwa ky'obwa Sheikh omujjuvu\nBwe yadda okuva e Saudi Arabia , Muzaata yatandika okukola emirimu egy'obusuubizi ng'eno bw'alyowa emyoyo. Yatandika kkampuni ey'abalambuzi etwala abantu e Mecca ne Madina ku Hijja ne Umurah omulimu gw'akyakola n'okutuusa kati.\nAbamanyi famire ya Muzaata bagamba nti yasooka kuwasa muwala w'omugenzi Bujirita kyokka ne baawukana oluvannyuma lw'ekiseera.\nMu kiseera kino Muzaata alina abakyala babiri okuli n'ayitibwa Qurusum Muzaata, akola mu KCCA , Muky. Jeniffer gye yamuwadde omulimu omwaka oguwedde nga Muzaata yaakamala omukukolokota ku bye yali atiisatiisa okugaana Abasiraamu okwaziina! Muzaata okuva olwo takyakolokota Jennifer Musisi!\nAmaka we bazaala Sheikh Muzaata agasangibwa e Bwaise mu Lufula zooni.\nBamasheikh bye bagamba\nIbrahim Hassan Kirya, omwogezi w'olukiiko lwa Supreme Mufti:\nWaliwo abali emabega w'enteekateeka eno ey'okusiga obukyayi wakati wa Mmengo n'obukulembeze bw'e Kibuli era twabategedde. Naye kirina okutegeerekeka nti ebintu ebyogerwako bikadde nnyo mu kiseera bwe wabeerawo obuzibuzibu.\nNaye ndowooza nti engeri obukulembeze bwaffe ne Mmengo gye bukuttemu ensonga eno ejja kutereera.\nMuhamadi Kisambira, Ssaabawandiisi w'olukiiko lwa Supreme Mufti:\nObukulembeze bw’e Kibuli tebulina mbiranye yonna ne Mmengo era tutambulira wamu. Ebigambo by'omuntu omu, tebirina we bitukwatirako ffe abali mu bukulembeze bwa Supreme Mufti wabula oli yabyogedde ku lulwe era eyo ndowooza ye ng'omuntu.\nKasule Ndirangwa, Disitulikiti Khadi wa Kampala:\nEnsonga eyo ejja kutereera era bakadde baffe bagikutte kannabwala okulaba ng'embeera edda mu nteeko nga Katonda ali wamu naffe.\nNaye ekiri emabega wa kino naffe kikyatulemye okutegeera. Obutambi obwo bukadde nnyo naye twewunnya okulaba nga buvuddeyo ku ssaawa eno.\nSheikh Yahaya Lukwago, Ssentebe w'abatwala abalamazi e Mecca:\nNze ndowooza tewasaanye kubaawo mbeera yonna eyinza kulowoozesa bantu nti waliwo embiranye wakati wa Mmengo ne Muzaata. Ekisinga obukulu mu kiseera kino, kwe kulaba ng'enjuyi zombi zituula okusalira embeera eno amagezi era nnina obukakafu nti ebiriwo byonna bigenda kumalibwawo abakulembeze.\nMunyagwa yeemaze eggoga ng'alumba Muzaata ku by'Ettoffaali\nMaama wa Muzaata avuddeyo ku ttofaali\nMayiga alabudde Muzaata ku by'okuzimba Buganda: 'Aboogerera Ettoffaali amafuukuule tebayinza kunzigya ku mulamwa'\nBannamateeka ssente zireme kubaziba maaso\nMunnonde mbawonye obwavu - Dr. Muyingo\nAbali mu buyinza muyigire ku Rwakasisi\nBamaseeka bavuddeyo ku bya Sheikh Muzaata okulumba Obuganda


Bukedde Online - Okukyalira ensiko kuwa omukazi ebbeetu okwesalirawo ku by'okwegatta\nBalaze bwino ku mpisa y'abawala okutyaba enku\nKukolebwa n'okuyamba mu by'okuzaala. Okukyalira ensiko kwongera omukazi obuyinza okwesalirawo ku by'okwegatta, bw'aba tayagala, asobola okuzinga obuntu obwo ne buggala ekkubo.\nKu bino abantu abamu kwe basinziira okugamba nti bwe bakyalira ensiko baba bafunye geeti eziggala ebisenge byabwe ate nga mu Buganda abasajja era bakuutirwa nnyo obutaba nga nkoko, obutamala gatomera butomezi, basooke bakonkone ku geeti babakkirize bayingire nga kye babakuutira bwe butakaka mukazi wabula bazannyire ku geeti okutuusa nga nnyiniyo yeetegese bulungi n'abaggulira ne bayingira.\nNoolwekyo eno ngeri ekugira okukaka omukyala nti ne bw'aba mukyalawo era sooka okonkone okkirizibwe okuyingira.\nEDDAGALA ERIKOZESEBWA TERIVAAKO NDWADDE Ye Marian Roster ne munne Lisa mu kunoonyereza kwabwe kwe baatuuma: Rwandan Female Genital Elongation of the Labia Minora and the use of Local Botanical Species baajungulula ebigambibwa nti emiddo egikozesebwa mu kukyalira ensiko givaako endwadde mu bitundu by'ekyama bwe baanokolayo emiddo ebiri egikozesebwa mu Rwanda omuli ettengotengo (solanum aculeastrum Dunal) ne ssere (Bidens Pilosa) ne balaga nga ssaayansi bwe yaginoonyerezaako edda n'agizuulamu ebirungo ebiyamba ku ndwadde.\nAbanoonyereza bonna bawa amagezi okwongera okunoonyereza noolwekyo minisita nga tannakola kusalawo kwe yasazeewo asaana asseewo okunoonyereza ku mpisa eno n'ebigendererwa abaagitandika bye baalina n'emigaso gyayo.\nEkirala empisa eno nga bwe yayambanga abasajja okwawula omwana ku mukazi atuuse obufumbo, bannyiniyo basobola okulowooza ku ky'okulinnyisa emyaka kw'etandika okukolebwa okutuukana n'ekiriwo kaakati.\nEkirungi ky'empisa y'okukyalira ensiko kwe kuba nti bombi omusajja n'omukazi ebawa essanyu mu kaboozi. Essanyu ly'omukazi liva mu kuba nti abalongo babasika okuva ku kakukufa ate nga kano ke kafo akajjudde obuswandi.\nKale buli musajja lw'akwata ku mitunsi gino mu ngeri yonna; ka ebeere ya kuweweeta, kugirigiitiriza oba okugisuna aba yeenkana n'akutte ku kakukufa kennyini. Era okubatigiinya obulungi, kituusa n'omukazi ku ntikko nga n'enkasi teyingidde mu bbakuli. Eno y'ensonga eya mangu ereeta empisa y'okukyalira ensiko okuba eηηanzi.\nNaye abakugu ensonga eno baagyongeddeko endala nti ebbugumu emitunsi gye liwa ebbakuli eno ligiyamba okubeera nga etotobadde n'oluzzizzi olulimu ebirungo by'obutonde ng'amalusu mu kamwa, obusobozesa oluzzizzi luno okulwanyisa obuwuka obuyinza okusooba ne bwevumbika mu bbakuli eno ssinga omukazi abadde atudde awatali wayonjo bulungi.\nEra okutotobala kuno okuva ku balongo, kuyamba ku bbakuli obutanuubuka ssinga wabaawo okunyumya akaboozi akamangu ng'omukazi tebamaze kumuteeka mu muudu.\nBino bye biri mu kunoonyereza okwakoleddwa bannassaayansi abaakuliddwa Carolyn M Audet mu Yunivasite y'e Vanderbilt mu America ne babifulumiza mu katabo kaabwe akali ne ku mutimbagano akayitibwa "Culture Health and Sexuality" wansi w'omutwe ogugamba nti\nUnderstanding Intra-viginal and Labia minora Elongation Practices among women heads- of households in Zambezia Province, Mozambique."\nAbakugu bano baagambye nti okukyalira ensiko kuyamba okukuuma ebbugumu mu bukyala; ekintu abasajja kye baagala ennyo mu bbakuli z'abakazi ekibaleetera okuzisoweka munda okutuuka okwagala okwabya abakazi enseke.\nSo ng'ate bo abakazi tebanyumirwa nnyo bya kugenda nnyo munda, baagala kubatakula awo ku kakukufa okusibuka abalongo.\nKati abalongo bano we bayambira okukamala, kubanga omusajja bw'aba yeeyuna munda nga bw'afuluma, abalongo bagejja ne bakwata enkasi, era ne baweereza n'obubaka eri akakukufa olwo omukazi n'amalamu akagoba.\nABASAWO abakugu baanukudde minisita Mutuuzo ku ky'okukyalira ensiko, ne bategeeza nti tekirina bulabe bwonna eri omukyala.\nDr. Adam Kimala, omusawo omulongoosa ku ddwaaliro lya Kampala Hospital e Kololo; Ensonga y'abakyala okukyalira ensiko mu byobulamu terina weekoseza mukyala wonna.\nTugezezzaako okukinoonyerezaako ne tukizuula nti tewali bulabe bwonna bukirimu. Kino kyama kya bakyala, kubanga tekyetaagisa kusala wadde okufumita ekintu kyonna nti kibakosa, balina eddagala ly'emiddo lye bakozesa erigonza omubiri ogwo gwe basika ne gusobola okweyongerako.\nAte mu buwangwa bw'Abaganda, bw'oba tolina balongo nga tewakyalira nsiko, ne munno akunyooma takuwa kitiibwa oba mukyala atatuukiridde.\nObuntu obwo bwe basika, busumulula ebirowoozo by'omwami n'omukyala era ne bukuuma obufumbo nga bulimu essanyu.\nAbaganda mu lulimi lwabwe babuyita nziji eziggalawo, era bwoba tobulina bakutwala ng'ennyumba etali nzigale nti oli kyangaala.\nDr. Sam Kalibbala, musawo mu ddwaaliro e Mengo; Ensiko abakyala gye bakyalira terina kyekosa mukyala, wabula ebayamba okufuna obwagazi bw'omukwano okwegatta n'abaagalwa baabwe mu ssanyu.\nMinisita waffe Mutuuzo yapapidde ebigambo, yagasse okukomolwa kw'abakyala n'okukyalira ensiko sso nga byanjawulo era tebikwatagana. Okukyalira ensiko tekuliimu kulumya nga bweguli ku kukomola abakyala.\nFfe abasawo twandibadde twalaba dda obuzibu obwo era nga tulabudde abantu, naye ensiko terina buzibu, minisita ave ku buwangwa bw'abantu.\n‘Tuddirize ku myaka gy'okukyalira ensiko'\nEkireeta buzibu, abaana babadde batandika nga bakyali bato ku myaka nga 9, Sso ng'okukyalira ensiko kuno kwongeza obuwoomi oba obwagazi bw'omukyala okwegatta mu by'omukwano.\nKale abaana bano mu kikolwa ky'okukyalira ensiko, obwagazi bwabwe bulinnya, bw'awuliriza engalo za munne nga zimusika atandika okufumiitiriza n'okufuna ebirowoozo n'okusikirizibwa okwegatta, ekintu ekireetedde abaana abawala okwonooneka ku myaka emito.\nEkyetaagisa kwe kwongerayo ku bbanga omwana ly'atandikirako okukyalira ensiko, waakiri atandikire ku myaka nga 14.\nAbamu batya nti omwana bw'agenda mu nsonga abalongo tebakula ekitali kituufu. Ne bw'oba ogenzeemu kasita oba nga tolina musajja gweweegatta naye busigala bukula kyenkanyi ng'oli atannaweza myaka 10. ‘\nEbisolo byo byongerezeeko emmere entabule


Obutakkaanya wakati wa Minisita Ssempijja n'omubaka Sewungu bw'eyongedde. - Watchdog Uganda\nObutakkaanya wakati wa Minisita Ssempijja n’omubaka Sewungu bw’eyongedde.\nOBUTAKKAANYA wakati wa Minisita we by’obulimi era nga ye Mubaka wa Kalungu East Vicent Bamulangaki Ssempijja wamu ne munne owa Kalungu West Joseph Gonzaga Sewungu bweyongedde, oluvanyuma lw’abombiriri okutandiga okwewereza ebigambo ebisongovu buli lwe bafuna akakisa okw’ogerako eri abantu be Kalungu.\nBino byatandise okweyoleka ku lw’okusatu Minisita Ssempijja bwe yabadde ku mukolo ogw’ategekeddwa abakyala be Lukaya ogw’okwekulakulanya kwe yasinzidde n’alangira munne Sewungu okuba nga buli kaseera abeera alwanyisa enkulakulana eletebwa Gavumenti saako n’okusiga obukyayi mu bantu b’eKalungu bakyawe Pulezidenti Museveni, kyeyagambye nti tekigenda kumuyamba nakatono wadde ebigambo by’akozesa okukyusa embeera ya bannaKalungu.\n“Musajja wammwe oyo buli kiseera abeera agamba nti mwamulonda kuteera pulezidenti kaka, naye akaka bw’akata ani ani afunamu oba bw’avuma NRM mwe mulina kye mufuna? kale nze sewungu mwewunya mu kifo ky’okulaba nga tukwatagana tusakire abantu baffe ebintu ebinabajja mu bwavu omuli okubafunira emwaanyi mulime saako n’okulunda ente n’embizzi mufune sente adda mukuvumirira bye tukoze”.Ssempijja bwe yategezezza.\nYe Munne Sewungu mu kwerwanako yagambye nti abantu be Kalungu buli mulundi bamulonda nga bamanyi nti wa ludda luvuganya Gavumenti era nagamba nti ye omulimu gwe omukulu kuginyigiriza ebeeko ky’ekolera abantu, kale nga Minisita Sempijja bwaba tamanyi mulimu gwe eby’okumwogerako abimme amazzi.\nYagambye nti singa Gavumenti ya NRM ekola nnyo nga Minisita Ssempijja bwagamba, yandibadde yamaliriza dda zi ddaamu Ssekabaka Muteesa ze yasima e Lwabenge mu gye 60? ze yagambye nti zino buli kiseera abantu be Lwabenge bazimujjukiza wamu ne Pulezidenti buli lwe bagendayo okusaba obululu, naye n’okutuusa kati tezikolwangako.\n“Oyo Ssempijja buli kaseera atongoza ttulakita eziyamba abalimi naye atubulire ewaffe e Kalungu yakagabayo mmeka? okujjako zonna azireeta ne bazilabirako awo mu Lwera n’ezoolekera mu Ankole abalala ne baganyulwa.” Sewungu bwe yagambye.\nMinisita Ssempijja amaze mu by’obufuzi bwa Masaka ey’awamu ebbanga ddene era yaliko Ssentebe wa Disitulikiti ye Masaka okumala ebbanga ddene gye yava nagenda yesimbawo e Kalungu East n’amegga Umar Lule Mawiya eyali omubaka waayo. Ate Sewungu ye Mubaka wa Kalungu West ekifo kye yakamalamu kati emyaka egisoba mu kkumi.\nPreviousFrench gov’t to install smart solar lights, air quality monitoring units in Kampala\nNextYouths must play their roles in monitoring the tax payer’s money\nKCCA FC’s Mike Mutebi sees a bright future ahead after Confederation Cup knockout


Bukedde Online - Embeera ya Muzaata mu ddwaaliro\nBy J.Makumbi, P. Nsimbi, R.Nakaliri\nOBULWADDE obuluma Sheikh Nuhu Muzaata Batte bwazze nga musujja okukkakkana ng'ali ku kitanda mu IHK Kampala. Assiddwa mu kifo ekyenjawulo yekka era okutuusa eggulo yabadde tekkirizibwa bantu ng'abasawo bakyalinda ebiva mu kumukebera corona n'endwadde endala.\n"Yaleeteddwa mu ddwaaliro ku Ssande ng'ali bubi. Kati ali bulungiko okusinga we yajjidde. Twamukebedde corona n'endwadde endala kye tuvudde tumuteeka yekka nga tulinda ebinaava mu kukebera", omu ku basawo abamujjanjaba bwe yategeezezza.\nMutabani we amujjanjaba Sulaiman Sowed era eyamututte mu ddwaaliro yagambye nti kitaawe abadde mugonvugonvu okumala wiiki nga bamujjanjabira waka nga balowooza musujja gwa nsiri.\n"Ku Ssande obulwadde bwamunyiikiridde kwe kumuleeta mu ddwaaliro. Tulindiridde ebinaava mu kumukebera", bwe yagambye.\nKyokka omusawo yagambye nti okutuusa nga bafunye ebivudde mu kukebera tebannakakasa bulwadde. Okwogera bino amawulire gaabadde gasaasaanye nga Muzaata bwe yatwaliddwa mu ddwaaliro ng'alumizibwa nnyo mu lubuto nga kyandiba nga yalidde obutwa.\nAte eky'okumwawula n'assibwa yekka nakyo kyataputiddwa ng'alina corona. Bino abasawo baabigaanyi ne bategeeza nti bya kuteebereza.\nMuzaata abeera Kawempe-Keti Falaawo. Mu ddwaaliro lya IHK e Namuwongo gy'ali wassiddwaawo abaserikale okuziyiza abaagala okulaba Muzaata.\nSheikh Muhamood Kibaate amyuka Supreme Mufti e Kibuli yagambye nti bamanyi ebya Muzaata okulwala. Yatwaliddwa mu ddwaaliro ku ku Ssande ekiro.\nYasambazze ebigambibwa nti yalidde obutwa n'agamba nti balinze lipoota y'abasawo entongole. Kyokka n'agattako nti yakebeddwa corona kyokka bakyalinze ebinaava mu kumukebera.\nN'agumya abantu: Nnasembye okwogera naye ku Lwokubiri ku makya ng'embeera egenda etereera.\nMuzaata ye mwogezi w'e Kibuli. Mukyala we Klutum Nabunya Muzaata yagambye nti ekikulu kusabira Muzaata, Allah amussuuse n'okulinda ekituufu ekiva mu basawo.\nSHEIKH MUZAATA Y'ANI?\nAzaalibwa omugenzi Sheikh.Adam Muzaata eyali omusomi w'edduwa mu Lufula zooni e Bwaise okumpi n'e Kimombaasa.\nYasooka kusomera waka oluvannyuma kitaawe n'amutwala ku Bilal Islamic School e Bwaise eno yasomerayo katono n'amutwala ku Bilal Quran Islamic School e Wandegeya. Y'akulira Dawa (okusaasaanya eddiini) e Kibuli.\nOmu ku bayigiriza Obusiraamu abasinga ettutumu. Okubuulira kwe atera okukugeraageranya n'embeera eriwo mu ggwanga n'ajuliza kulaani. Ate ku mikolo gy'ebyobuwangwa, okwanjula oba embaga akozesa ebigambo ebisanyusa naddala abakyala okugeza "mukazi wo omuwanga ku ssente; ojjukiranga okumutwalako out" n'ebirala.\nYing. Kazibwe afudde\nAmabugo gatabudde nnamwandu n'abooluganda lwa Ying. Kazibwe


Paasita Muto awabudde Fresh Kid ku by'okuy...\nOkusinzira ku mikutu gya Yintaneti, ssente za Ezra ezisinga azifunye Congo gyâ€™alina ddiiru mu kusima zaabu nâ€™ebyâ€™obugagga ebyâ€™omu ttaka ngâ€™akolagana nâ€™amakampuni gâ€™omu China ne Burawabu. Kigambibwa nti yatuukirira Pulezidenti Kabila nâ€™amuyunga ku makampuni agasima amafuta. Ddiiru ze ezisinga zeekuusa ku kuyunga bagagga, ku mawanga nâ€™amakampuni gye bayinza okugula emigabo nâ€™okukola bizinensi endala.\nAte ayamba gavumenti ezimu okugula ebyokulwanyisa okuva mu mawanga nga Russia ne Korea. E Dubai, Ezra wâ€™asinziira okukwanaganya bizinensi ze ngâ€™akolagana nâ€™abagagga mu Amerika, Germany, Spain, China, Hong Kong, South Afrika.\nKkampuni ye esinga obunene eyitibwa Ezra Global TV (EGT) LLC gye yawandiisi mu Amerika kyokka ngâ€™erina amatabi mu mawanga agenjawulo. Ngâ€™ayita mu kkampuni eno, Ezra alina ddiiru gye yakutula mu 2009 nga ya bukadde bwa ddoola butaano nâ€™emitwalo 60 (eza Uganda obuwumbi nga 12).\nNgâ€™oggyeko ebyamafuta nâ€™okusima ebyobugagga mu ttaka, Ezra yeenyigira mu kukwanaganya okutunda ebyekuusa ku yintaneti, ebyempuliziganya okuli okuyunga abakulembeze ne boogerera mu nkungâ€™aana ennene nga basinziira mu mawanga gaabwe; ebya ttivvi ne vidiyo.\nBizinensi ezisinga , Ezra zâ€™afunamu ssente tazeenyigiramu butereevu wabula ye kayungirizi ayunga abagagga abalina kkampuni entongole ye ne bamuwa enjawulo. Mu Uganda, kigambibwa nti wâ€™atera okusinziira okukwanaganya ddiiru ze mu Congo era bwe zikutuka ngâ€™addayo e Dubai. Bwâ€™ajja mu Uganda emirimu gye atera kugiddukanyiza mu woteeri ezâ€™ebbeeyi okuli Sheraton ne Emin Pasha e Nakasero.\nWadde alina ssente, kyokka nâ€™abamubanja bangi okuli nâ€™omugagga wâ€™omu Amerika amulumiriza nti yamuyisaawo. Mu Sheraton gye yapangisanga ebisenge ebinene byâ€™akozesa nga ofiisi ,aba woteeri eyo baamuwawaabira mu mu 2008 olwâ€™obutasasula ssente ezisoba mu bukadde 100.\nMu kiseera kino aleppuka nâ€™amabanja gâ€™ekitongole kyâ€™emisolo ekya URA ne Banka ezâ€™enjawulo. Amawanga ga Afrika amalala gâ€™atera okugendamu mulimu Zimbabwe ne Zambia gyâ€™alina ddiiru ezenjawuylo ne gavumenti zaayo.\nWano mu Uganda akuumibwa bajaasi. Mu maka gâ€™obwapulezidenti okugendayo takonkona. Mu kiseera kye kimu POLIISI etandise okunonyereza ku bungi bwâ€™ensimbi Ezra ze yabadde nazo kubanga tewali bbanka esobola kuzifulumya ku lunaku lumu. Ezra yalaze obukadde bwa doola 3.\nPoliisi enoonya Ezra okumukwata kyokka baategedde luvannyuma nti ali mu Uganda ku Lwokuna ngâ€™amaze okukuba olukungâ€™aana lwa bannamawulire. Buli we bamulowooza baatuuseewo nga taliiwo.\nKigambibwa nti bwe yamaze okwogera ne bannamawulire nâ€™afuluma eggwanga. â€œSinga twategedde ekifo mwe yabadde, twandi mukutte. Alina emisango mingi tumunoonya kyokka tetumulaba. Mwakoze (Abammawulire) ensobi obutatutemyaako ku kifo Ezra gye yabadde. Mukimanyi nti tukolera wamu,â€ Nabakooba bwe yagambye eggulo.\nâ€œTutandise okwekenenya ensibuko yâ€™ensimbi za Ezra kubanga tewali bbanka mu Uganda esobola kukuwa bungi bwa nsimbi nga Ezra ze yabade nazo mulundi gumu. Wadde oba tolina tteeka lyâ€™omenye okubeera nâ€™ensimbi ennyingi, gyoziggye poliisi kyâ€™eba etunuulira,â€Nabakooba bwe yagambye.\nAbaakwatibwa mu bubbi e Kawempe bayimbuddwa; ebyalo bisattira


Bukedde Online - 'Abakozi mukomye okwemulugunya'\nEyasuulawo mukyala we emyaka 25 akomyewo...\nAbakadde e Luweero balaajanidde Museveni...\nFAAZA Raymond Kalanzi ow’e kiggo ky’e Kiwamirembe alabudde abakozi abasiiba ku mirimu yonna gye bali nga beemulugunya nti bwe batakyusa ku mpisa zaabwe obwabwe bubakeeredde kubanga tebasuubira kuva ku ddala erisooka okudda ku ddala.\nOw'okusattu ku ddyo Joseph Yiga ne mukyala we Regius YIga n'abamu ku be baddukanya nabo kkampuni ya Steel And Tube. WANO nga basala keeke oy'omukolo gw'okwebaza Katonda okunywa mu kampuni endala akendo omwaka guno. Ekif Joseph Mutebi\nAbalabudde nti bwe bateggyeemu nkwe, okwevuganya okutalina mulamwa ku mirimu n'agamba nti ne bwe waba nga waliwo ebitatambula bulungi babikwate mpola kubanga mu nsi buli wantu waliwo okusoomoozebwa era bakomye okwegeraageranya ne balala nga tebannatuukayo kubanga buli kintu kiriko ekiseera kyakyo ekituufu.\nBino Faaza Kalanzi yabyogeredde ku kitambiro kya mmisa ekyategekeddwa ku kkolero lya Steel And Tube Industries e Namanve mu disitulikiti y’e Mukono, nnannyini kampuni eno, omugagga Joseph Yiga, famire ye okuli mukyala we Regius Yiga n’abakozi be, bwe baabadde beebaza Katonda okubasobozesa ne batuuka ku kkula ly’okufuna engule y’okunywa mu makampuni gonna agakola ebyuma bya “Steel” agasoba mu 500, omwaka guno akendo.\nFaaza Kalanzi yagambye nti kkampuni ng’eno ekulembeza Katonda mu buli ky'ekola oba ky'etuuseeko teyinza kulemwa kubeera ku mwanjo ku ndala z'evuganya nazo era n'abasabira omukisa n'omwaka ogujja Katonda ayongere okubakolera ebyamagero ebisinga ne kkampuni endala mu “East Africa”.\nYawadde bannannyini kkampuni nabo okukwata abakozi bulungi nga Yiga bw'akwata ababe ekyatuuse n’okumusobozesa okuwangula engule essatu omwaka guno okuli “Kampuni eyasinze okwoleesa ebyuma bya ‘Steel’, okukola ebyuma bya ‘Steel’ eby’omutindo gattako okukola ebyuma bya ‘steel’ ebivuganya ku mutindo gw’ensi yonna.\nOmugagga Yiga yasiimye abakozi be okubeera n’omutima gwa kkampuni buli muntu n'agitwala nga eyiye ssaako n’okukulembeza Katonda mu buli kye bakola kubanga ne bw’okola okufiirawo nga Katonda takkiriza obeera omaze biseera.\n“Ffe kkampuni eno twagitandikira ku musingi gwa Katonda era kwetugitambuliza buli kye tukola tukulembeza Katonda ,” bw'atyo Yiga bwe yategeezezza.


Bukedde Online - Kadaga alaajanidde Abazungu ku muwendo gw'abanoonyi b'obubudamu abakyayiika mu Uganda\nAbakugu balongoosezza omujaasi ne bamuzzaako 'obusajja' okuva ku mulambo: Kati asaza kimu!\nAb'Emmamba Kakoboza bawera kusitukira mu n...\nSIPIIKA Rebecca Kadaga ategeezezza nti Uganda yetaaga obuyambi bw’ensimbi okuva ebweru kigisobozese okulabirira abanoonyi b’obubudamu okuva mu mawanga amalal abayiika wano buli kaseera.\nUganda erimu abanoonyi b’obudaamu akakadde kamu n’emitwalo 30. Ku bano akakadde kamu bava South Sudan,ng’abalala b’e Congo, Somalia , Burundi n’ewalala.\nKyokka era (Uganda) yakkirizza okwongera okuleeta muno abanoonyi b’obubudamu abaalala Yisirayiri beeyagala okweggyako.\nKisuubirwa nti December 2018 w’anaatuukira abanoonyi b’obubudamu bajja kuba bakununkiriza mu bukadde bubiri.\nWabula sipiika eyabadde asisinkanye ekibinja ky’abakungu okuva mu kibiina ky’amawanga amagatte yagambye nti amawanga g’ebweru gawaana Uganda olw’ekisa ekingi eky’okulabirira abanoonyi b’obubudamu, kyokka yeetaaga okwongera okuyambibwa kuba ne bannansi nabo beetaaga okulabirirwa ng’ensimbi n’ebikozesebwa ebirala ebiriwo tebimala.\nYagambye nti Uganda etandise okwewola ssente okusobola okulabirira abanoonyi b'obubudamu abeeyongera buli lukya.\nAbakungu abaasisinkanye Kadaga mu Kampala baavudde mu bitongole by’ekibiina ky’amawanga amagatte okuli; UNDP, UNOPS, UNICEF , UNFPA, WFP, ne UN women.\nAbakungu bano bali mu Uganda okulaba engeri ebitongole byabwe gye biyambye enkulaakulana mu Uganda.\nKadaga yagambye nti enguudo ezimu zoonoonese olw’ebimotoka ebyetikka obuyambi nga bibutwalira abanoonyi obubudamu so nga ebyalo ebimu byetaaga nnayikonto n’amazzi amalungi olw’abantu abangi ababirimu nga muno mw'otwalidde n’abanoonyi b’obubudamu.\nKyokka yeebazizza ebitongole ebigaba obuyambi olw’okuyamba Uganda mu ngeri ezitali zimu omuli okulwanyisa enkyukakyuka z’embeera z’obudde.\nEyakulembedde ekibinja kino, Mw. Jagdish Koonjul, yeebazizza Uganda olw’okulabirira abanoonyi b’obubudamu n’asaba Uganda obutaggala nsalo zaayo kugoba abanoonyi b’obubudamu kuba kirabise bagenda kweyongera.\nOmukozi w'ebbaala afudde mu ngeri etategeerekeka


Bukedde Online - FUFA ebuliddwa ttiimu ekiikirira Uganda mu mpaka za CAF\nFUFA ebuliddwa ttiimu ekiikirira Uganda mu mpaka za CAF\nEmpaka z'abaliko obulemu zitandika ku lwakutaano...\nFUFA amagezi gagyesibye oluvannyuma lw’okubulwa ttiimu eneekiikira Uganda mu mpaka za Total CAF Confederations Cup ezitandika mu February omwaka ogujja.\nOmwogezi wa FUFA, Ahmed Hussien\nPaidha Black Angels, eya Big League nga yakubwa KCCA ku fayinolo ya Uganda Cup ye yali erina okukiikirira Uganda mu mpaka zino kyokka yategeezezza FUFA nga bw’eremereddwa olw’obutaba na ssente.\nKino olwakitegedde, omukisa FUFA yaguwadde Express eyawandukira ku semi wabula nayo ssente ne zigiggyamu.\nOluvannyuma FUFA yawandiikidde SC Villa ne Vipers okulaba oba nga kuliko eyeetegese okukiika mu kifo kino kyokka Villa yabazzeemu ng’ebategeeza nga bw’etajja kusobola.\nVilla, yamalira mu kyakubiri mu liigi era yabadde n’omukisa okutwala ekifo kino.\nVipers, eyakwata ekyokusatu mu liigi, y’ekyalinawo omukisa okuwanika bendera ya Uganda singa eneetuukiriza ebyetaagisa era erina okusalawo mu bbanga lya nnaku 15 ezaatandise ku Lwokutaano lwa wiiki ewedde.\nTtiimu okukiika, esooka kuwaayo doola 10,500 (eza Uganda obukadde 37 n’emitwalo 80) ng’omusingo okulaga nti erina obusobozi obukiika n’emalako empaka.\nAkulira emirimu mu Villa, Valley Mugwanya yategeezezza nti wadde bandiyagadde okukozesa omukisa guno, kyokka obudde FUFA bwe yabawadde okwetegekeramu butono kuba balina okusooka okutuuza olukiiko nga bo abakulira ttiimu n’abawagizi beegeyeemu oba nga balina obusobozi obukiika.\n“Ebbaluwa twagifunye Lwakutaano nga baagala ebyetaago byonna tubibawe mu wiiki bbiri, ekintu ekizibu okutuukiriza,” Mugwanya bwe yategeezezza.\nGeorge William Mulindwa, ssentebe wa Vipers, yategeezezza nti ensonga zino tazibaddemu nnyo kuba alina emirimu mingi kyokka nabo bagenda kutuula beegeyeemu ne nnannyini ttiimu eno, Lawrence Mulindwa balabe kye banaasalawo.\nKCCA, eyawangula liigi, y’egenda okukiika mu Champions League.


OMUGAGGA Bryan White (Bryan Kirumira) akubirizza abaana abasoma okukozesa omukisa guno basome n’amaanyi nti kubanga kino kye kirabo ekisinga omuzadde kyayinza okuwa omwana we era kye kijja okubayamba okufuuka abantu ab’omugaso mu biseera eby’omu maaso.\nBano era abakubirizza okuba n’emitima emigabi n’okwagaliza nga akatono ke balina bakagabana n’abalala naddala abo abali mu bwetavu.\nOkwogera bino abadde ku somero lya St. Denis Ssebugwawo SS e Ggaba gyayitiddwa okubadduukira mu nteekateeka gye baliko okutereeza n’okwongera amaanyi mu kifo omusomerwa n’okuterekebwa ebintu ebikozesebwa mu masomo ga sayansi (Laboratory) era bano abawadde obukadde 6 n’abasuubiza okwongera okubayamba.\nAgenze mu maaso n’okudduukirira ebibiina eby’enjawulo ku somero lino omuli SACCO y’abasomesa agitaddemu akakadde kamu, ekibiina ky’abayizi abasoma amasomo ga sayansi wamu n’ekya Red Cross buli kimu akiwadde emitwalo 50 ate olw’essanyu abayizi lye bamulaze nga bamwaniriza n’okumulabako babadde bamulaba na kumusomako mu mawuulire, esomero lyona abagulira eby’okulya ku break.\nNg'ayogera ku mbeera y’eby’obufuzi eriwo mu ggwanga mu kiseera kino naddala ku ky’okukyusa mu ssemateeka akawayiro 102B, Bryan awadde abayizi amagezi obuteeyingiza mu nsonga zino balindirire ekiseera kyabwe kubanga be bakulembeze b’enkya era abakuutidde obutakkiriza kukozesebwa bannabyabufuzi abalina ebigendererwa ebyabwe.\n“Tukulidde ku mulembe gwa Pulezidenti Museveni era tuteekeddwa okumuyigirako n’okumusiima olw’ebirungi byatukoledde. Okulembera abantu obukadde 40 si kyangu olaba omuntu alemwa kulembeera famire ye ate olwo ensi. Kale nga bwetulindirira ekiseera ekyaffe nga abakulembeze b’enkya okutuuka tubeere bagumikiriza ate bakkakamu.”\nYe omukulu w’esomero lino Muky. Teddy Nassiwa Ddamulira asoose okulombojja embeera ey’obugubi gye bayitamu naddala mu mbeera y’ebyensimbi kubanga abayizi abasinga bebalina baana babazadde bamufuna mpola,\nYeebazizza nnyo Bryan White olw’omutima omugabi okubadduukirira era n'asaba abantu abalala okumulabirako nga agamba kino kyakoze takomye ku ddukirira ssomero wabula n’okuzimba eggwanga.


Bukedde Online - Aba Boda boda ekira bakoze SACCO\nGavumenti etongozza amalwaliro asatu\nAbaakoze effujjo mu kuziika baweereddwa eb...\nABAVUZI ba Boda Boda ababadde beegattira mu kiyiwayi kya 2010 mu Kira Munisipality abagamba nti bakooye entalo ezibadde zifumbekedde mu mulimu gwabwe bavuddeyo ne batandikawo ekibiina ky’obwegassi (SACCO) mwe bagenda okuyita okw'ekulaakulanya mu kifo kyokudda mu by'obufuzi.\nEkibiina kino kye batuumye Kira Munisipality Co-perative Society nga kitwala Division esatu ezikola Munisipality y’e Kira Okuli Bweyogerere, Namugongo ne Kira nga bano balonze obukulembeze bwa buli Division wamu n’obwokumutendera gwa Munisipality.\nMeddie Mwavu akulira ekibiina kino ku Munispality e Kira nga yeyakuliddemu okulondesa obukulembeze ku mutendera gwa wansi mu lukiiko olutudde ku Offiisi ya Boda Boda mu Division y’e Namugongo yasabye bavuzi banne okwenyigira mu kibiina kino ekyenkulaakulana bave mu byobufuzi bye babaddemu ebibadde bibazza emabega n'ategeeza nga ekibiina kino wekitaliimu byabufuzi nga buli muvuzi waddembe okukiyingira ne bwaba nga abadde tatambula nabo.\nOno yasabye abo bona abayingidde mu kibiina kino okugula emigabo ejitundibwa emitwalo ebiri wamu n'okweterekera ssente nga zino basobola okuziggyayo obudde bwona bwe baagala nga nabo abafunye obuzibiu ekibiina kyakubawola wamu nokukola emirimu ejikulaakulanya abavuzi ba Boda Boda mu Kira.\nkIRA TOWN Counil\nPalamenti erumbye KCC ku nguudo ezawemmense obuwumbi\nYinginiya wa KCC agobeddwa


Bukedde Online - Ssentebe wa Express afuumuule abakungu abaagifuula eyaabwe\nSsentebe wa Express afuumuule abakungu abaagifuula eyaabwe\nUmukuka asiimye okuggulawo eza Umea\nAdded 1st April 2018\nNkubuulira Alaali ne George Ssemwogerere\nKA nneebaze bonna abaawulira omulanga gwange ne mujja okuyamba Express FC ne muwaayo kye mwasobola era nkimanyi nti n’abalala bakyajja. Nneebaza abantu abazze okunziikirako kitange Omugenzi Godfrey Kirinnya e Kololo Mawokota, Katonda amuwe ekiwummulo eky’emirembe.\nAbaganda bagamba nti nnannyini mufu y’akwata awawunya. Abantu bangi bakikoze naye tulina okwebuuza nti tunaatambulira mu mbeera eno okutuusa ddi? Abantu abakutte awawunya be baani?\nAte abatutuusizza wano okutuswaza be baani? Tulina okukkiriza nti ba Express era balumwa naye kye bakola bakimanyi? Bongera kwonoona mu butamanya?\nEbibuuzo ebyo sijja kubiddamu naye buli wa Express abyebuuze oluvannyuma yeddemu nti ttiimu eyo tegenda kuddamu kubeera we yali. Emabegako, waliwo omuwagizi yavuma Hajji Medi Ssebaggala ekigambo nga kizito nnyo era Ssebaggala ne yeerayirira obutaddamu kukulembera Express.\nMu mazima, oluvannyuma omuwagizi oyo yagamba nga tumaze okulonda nti baamuwa ssente ne banne bavume Ssebaggala yeekyawe basseewo ssentebe owaabwe. Ekituusizza Express w’eri kati kiri nti omuwagizi ayogera ekigambo ky’akimanyiiko ng’ayagala bamuwulirize n’atabula ttiimu ng’ate ne gw’ayagala baleete talina busobozi gye biggweera nga ttiimu ezze emabega.\nHajji Hassan Bulwadda ng'abuuza ku bazannyi ba Express\nMu kaseera kano, tulina okuba abeegedereza ennyo era ttiimu Express erina kufuuka kkampuni ekulemberwe okusinziira ku migabo. Abakulu abaasonze ssente tubamanyi bulungi naye abasinga baali baatuwa dda ku ssente mu kaseera akazibu nga kano. Kiraga nti waliwo ebitatambula bulungi mu nzirukanya ya ttiimu era wano obuzibu we buva kuba abaliwo tebeebuuza ku babaddewo.\nWaliwo abakungu abalina okuwummuzibwako mu express babaddewo nnyo ng’ebintu bitambula bubi era be bamu abalemesa abandituyabye okudda ku ntikko. Abantu abo obwongo bwabeesibira awo era Express eyagala kugogola bonna abakadde okuviira ddala ku mukulu w’abawagizi okutuuka ku ayoza emijoozi bagende kuba bamanyidde nnyo ttiimu era tebakyasobola kulowooza kipya.\nTtiimu yeetaaga bakulembeze abalina endowooza empya ezinyiza okugiyamba okudda engulu. Nsabe ssentebe omuggya Hajj Bulwadda awummuze ku bantu abaludde ku ttiimu ate nga teyeeyongerako.\nExpress erina abantu bangi abalina obusobozi naye ng’abo abaggwaamu babalemesa kuba balowooza nti be bamanyi ate nga tebamanyi. georgesimlala@gmail.com 0702129092\nHajji Hassan Bulwadda\nBobi Wine ne banne bazzeemu okudduukirira eb'e Lusanja\nWhatsApp Love gukyaliyo ku Bat Valley\nIran ezzeemu okukuba enfo za Amerika\nBassita ba Cranes bassuuse ttiimu n'eggumira\nCranes esuubizza okumegga Guinea


Owek.Male awabudde kukusomesa abavubuka enono n'obuwangwa - StaDailyNews\nHome Amawulire AGAFA E MENGO Owek.Male awabudde kukusomesa abavubuka enono n’obuwangwa\nOwek.Male awabudde kukusomesa abavubuka enono n’obuwangwa\nOwek. Kyewalabye yannyonnyodde nga bwewaliwo abantu abeesomye okuwabya abavubuka ba Buganda nga bayitira mu nnono n’obuwangwa basobole okutuukiriza ebigendererwa byabwe nga abantu.\nMinisita w’obuwangwa awamu n’olulimi mu Buganda, Owek. David Kyewalabye Male asabye abavubuka okusomesebwa ennono kibayambe obutawaba.\nOkwogera bino, Owek. Kyewalabye Male yabadde aggulawo omusomo ogwategekeddwa abavubuka ba Buganda Youth Council nga bayambibwako ekitongole ky’ensi yonna ekya UNESCO okunnyikiza obukulu bw’amasiro basobole okugakuuma ku Lwokubiri.\n“Abantu abalina ku nvi okubasingako oluusi boogera ebintu ebibalowoozesa nti bye boogera bituufu naddala nga towaayo budde kumanya nakunoonyereza ate nebabiddingana nnyo ku mitimbagano. Omanyi omuntu bwaddingana ekintu nga tewali amuwakanya alowoozesa abamuwulira nti batuufu, ” Owek. Male bwe yategeezezza.\nOno yajjukiza Obuganda nti omulimu gw’okuzimba amasiro g’e Kasubi gukyagenda mu maaso era nga bafunye obuvugirizi okuva mu bitongole by’ensi yonna wabula nasaba gavumenti okwongerayo okuwaayo eri omulimu guno kuba yeesinga okufunamu nga abalambuzi bajja kuno okwelabira ku masiro gano.\nAte ye Minisita w’ebyemizannyo n’abavubuka mu Buganda, Owek. Henry Ssekabembe Kiberu yasabye abavubuka okwetaba mu kusitula, okukuuma n’okwagala eby’obuwangwa byabwe kibasobozese okuvuganya obulungi ku mutendera gw’ensi yonna.\nAte ye eyakiikiridde Ssaabawandiisi ‘ekitongole kya UNESCO mu Uganda, Daniel Kaweesi yagambye nti eby’obuwanga birina kwesigamizibwa ku ba musaayi muto era bakugenda mu maaso n’okuvujjirira ensonga zonna ezitumbula eby’obuwangwa naddala ebyo ebigatta abavubuka.\nSsentebe wa Buganda Youth Council, Omuk. Baker Sejjengo yategeezezza nti omulimu ogwabwe bajjajjaffe bagukola nga bazimba amasiro agali ku mutendera gw’ensi yonna awatali kukozesa tekinologiya nga kati kiri eri abavubuka okugakuuma. (Bya Ssemakula John, Kampala).\nPrevious articleWhy IGP Ochola missed at Gen Lokech’s requiem service\nNext articleUganda Cranes off to Ethiopia but who’s missing?


Asse omusuubuzi wa scrap e Mukono - Radio Simba, The Best Luganda Station in the World !\nAsse omusuubuzi wa scrap e Mukono\nKwizeera Vianney 26, akwatiddwa Poliisi ku byekuusa ku butemu bw’omutunzi wa Scrap Agulupe Nuwagaba 25 nga abadde abeera Kasenge A, Mbalala mu district y’e Mukono olunaku lw’eggulo ku ssaawa nga kkumi ez’olweggulo.\nKwizeera yakubidde Nuwagaba nga amugamba nga bwalina scrap omungi gwatunda nga abalirirwamu emitwalo nkaaga (600,000/=)\nOmugenzi yagenze ne mukwano ggwe e kavule gyebabadde balina okumusisinkana nga wewali ennyumba eyabaddemu scrap wabula webatuuseewo namugamba nti ennyumba yabadde nsibe.\nKwizeera yasabye mukwano gwa Nuwagaba agende amugulire airtime ono nafuna akakisa akasala Nuwagaba embazzi mu bulago nga tewali amuyamba. Ono bweyamaze okumusala nawalula omulambo gwe nagusuula mu nnimiro y’akasooli, era mukwano ggwe bweyakomyewo nga amunooya namutegeeza nga bweyabadde agenze ku kyalo ekiddako okugula scrap.\nOno yalabye omukululo gw’omusaayi gweyagoberedde nasanga mukwano ggwe nga mufu era bwatyo nadduka ku Poliisi nayo eyabitaddemu engatto netandika omuyiggo mweyakwatidde Kwizeera bwetyo nezuula n’embazzi gyeyakozeseza okutta Nuwagaba. Ono akuumirwa ku Poliisi y’e Mukono nga bwalinda okutwalibwa mu kkooti avunaanibwe.\nPulezidenti Museveni asisinkanye Omukama wa Bunyoro


Bukedde Online - 'Nja kudda na nkuba mpya'\n'Nja kudda na nkuba mpya'\nKIU egenze enywedde\nLeero mazaalibwa ga Hassan Kikoyo munnayuganda...\nChelangat lwe yawangula omudaali.\nByas Nsubuga Micheal\nOMUDDUSI wa Uganda, Marceline Chelangat asuubizza okudda n'amaanyi, oluvannyuma lw'okuzaala.\nOno yawangulira Uganda omudaali ogw'ekikomo mu mizannyo gya Commonwealth egyali mu Australia mu 2018. Omwaka oguwedde, Chelangat yazadde omwana omulenzi kyokka bannabyamizannyo abakazi abamu bwe bazaala, batera okuddirira.\nWabula Chelangat agumizza abawagizi be n'agamba nti ye waakudda nga yeetegese asingeko ne bwe yali. "Okulabirira omwana si kwangu naye nnyambiddwaako maama ne nfuna obukugu," Chelangat bwe yategeezezza n'ayongerako nti omwana we awezezza emyezi 8 nga bw'anaakoona omwaka, waakumulekera nnyina, addemu okudduka akakase nti akyali kalaso.\nChelangat yasangiddwa Kapchorwa, awaabadde emisinde gy'okutongoza enteekateeka za ttiimu ya Uganda egenda mu Olympics. Stephen Kiprotich naye eyabaddeyo, yagambye nti asuubira Uganda okuwangula emidaali egitakka wansi w'etaano mu Olympics\n6 bali mu nsiike\nAbaawangula emidaali gya Commonwealth baweereddwa kavvu


Bukedde Online - 'Mukyala wange ampisaako abasajja n'abayingiza mu kisenge gy'anobedde'\n'Mukyala wange ampisaako abasajja n'abayingiza mu kisenge gy'anobedde'\n'Atazaaliddwa mulundi gwakubiri taliyingira mu Bwakabaka bwa Katonda'\nBazadde bange bamponga eri emisambwa era n...\nAdded 17th November 2013\nABAFUMBO abamaze emyaka 33 nga bali wamu batabuse omukyala ne bamugobera mu muzigo emmanju nga kati mw’abeera. Omusajja alumiriza omukazi nti mu muzigo gy’ali nti amujooga ng’aleeta abasajja mu muzigo, oguliraanye ekisenge ye omusajja mw’asula ku nju ennene.\nABAFUMBO abamaze emyaka 33 nga bali wamu batabuse omukyala ne bamugobera mu muzigo emmanju nga kati mw’abeera. Omusajja alumiriza omukazi nti mu muzigo gy’ali nti amujooga ng’aleeta abasajja mu muzigo, oguliraanye ekisenge ye omusajja mw’asula ku nju ennene. Omukazi naye agamba nti si waakukkiriza kugobaganyizibwa bwatyo kuva mu bintu naye bye yalinamu omukono.\nBino biri Kabalagala, Teddy Nankya (60) ne David Walugembe (70) omukwano gwabwe bwe gufuuse omususa oluvannyuma lw’emyaka 33 nga kati bayising’anya nga baabigwo. Ku nju y’emu kwe basula.\nTEDDY NANKYA (Omukyala)\nTwafumbiriganwa ne Walugembe mu 1980 nga yanzigya mu bakadde bange e Namuwongo oluvannyuma lw’okwanjula. Twasooka kubeera Mbuya, gye twava okujja wano e Kabalagala era nga mu bufumbo buno Mukama atuweereddemu abaana bataano.\nBaze namusanga talina ky’alina, era ssente ezaazimba enju nze nazireetanga okuva ewaffe, ate endala nga nzeewola, tusobole okukola. Twagenda twezimba mpola era mu kiseera kino tulina ennyumba z’amaduuka n’ez’abapangisa.\nAbaana bwe baakulamu omwami yagaana okubasasulira fiizi, namala kugenda mu kkooti n’akikola wabula era yalwa ddaaki n’agaanira ddala era bwe batyo ne bava mu ssomero. Abaana baatandika emize omuli okuyingira amatumbibudde n’okusomba obuwala mu nju ya kitaabwe. Ng’omuzadde natandika okubagambako, kyokka omwami nga bino byonna abiwakanya nti nve ku baana, kuba baali bakuze.\nMu lutalo lw’okutereeza abaana, omwami yasalawo okumpawaabira ku poliisi y’e Kabalagala ne banzigulako ogw’okubonyaabonya abaana. Bansiba emirundi musanvu ku poliisi nga banneeyimirira. Kyokka emisango gyonna poliisi teyagyongerangayo. Emirundi gye bansibye emisango gyange gibadde giteekebwa ku fayiro SD/33/27/3/2011, SD/59/20/10/2012, SD/42/1/2010, SD/93/14/5/12, SD/22/28/10/12, SD/59/20/10/12.\nAngoba mu nju ennene\nLumu nali nnaakayimbulwa mu kkomera mu 2010 ng’enda okukomawo ng’ebintu byange byonna eby’omu nju babikanyuze ebweru. Nayagala okudda mu maka omwami n’annwanisa okukkakkana ng’anfumise ekiso. Naddukira w’omu ku balamu bange eyambudaabuda okumala emyezi munaana. Baze yagenda mu maaso n’okuntulugunya ng’anvuma n’okunkubira mu lujjudde kwe kusalawo okumuloopa ku poliisi ya CPS. Eno bantegeeza nti ensonga ezaffe za maka nti nzitwale ku L.C bazigonjoole.\nBalamu bange nga bali wamu ne baze baddamu okunnumba ewa mulamu wange ne bandagira nawo nveewo. Naddukira mu kkooti y’e Makindye era omulamuzi Namagembe bwe yali asala omusango yalagira nti engeri gye saali wa mpeta, bampeeko omuzigo gumu ogw’abapangisa n’ogw’edduuka mwe nali nkolera. Ne ku muzigo bannumba ne bang’amba nzire ewaffe, njagala tugabane ku mizigo kuba twagikola ffembi.\nEbyo by’agamba nti ndeeta abasajja mu muzigo alimba kuba ayagala nveewo wano kye siyinza kukola kuba ndi wange.\nMu 1985 nafuna obuzibu bwe nakubwa amasasi mu magulu. Nalwala era ne njavuwala. Olwokuba nali sikyesobola, bakyala bange baatandika okumpisaamu amaaso.\nMukyala wange ansibisa\nMu 1986, mukyala wange yatandika okuleeta amateeka mu maka nga tagambwako era ekyaddirira ng’agamba nti mbatulugunya n’abaana be. Ebyatandika empola, byaggwa omukyala ansibisizza e Luzira okumala emyaka ebiri.\nBwe navaayo abantu bampa amagezi okumuleka, wabula mmutunuulire butunuulizi. Wadde twali tubeera mu nju emu, kyokka nga nze ndaba mulabe okusinziira ku kye yali antuusizzaako. Ggwe ssebo obeera muntu wa kika ki, eyeesiga omukyala akusibisizza e Luzira okumala emyaka?\nEmabegako nali ng’enze okubanja omupangisa waffe kyokka mu kifo ky’okunsasula, yadda ku nze ng’akuba, mbu mmuviire ku mupangisa we. Olwo beegasse n’omupangisa ne bantegeeza nga bwe sijja kubasobola. Omupangisa namuwawaabira ku poliisi y’e Kabalagala era ne bamuggalira, omukyala n’amuggyayo.\nBansibako ebisangosango ne bantwala mu kkooti, omulamuzi wa kkooti e Makindye bwe yali asala omusango yalagira omukyala anviire, kuba twali tujja kutting’ana. Yang’amba nti mmuwe omuzigo gumu ogw’abapangisa n’ogwo okwali edduuka.\nEbbanga lyayitawo ttono ne nfuna bbaluwa empita mu kkooti enkulu era olwatuukayo nga bang’amba nti mbadde sirabirira mwana wadde nabalaga lisiiti, omulamuzi yagaana era ne bansindika e Luzira okuvaayo namala kusasula obukadde butaano.\nEmbeera mu kiseera kino\nOmuzigo gwe namuwa gwali gwakupangisa naye yasalawo ye y’aba agubeeramu era w’asinziira okukola effujjo. Mukazi wange okumanya ajooga wano mu muzigo we yadda, abasajja abaleeta kyere nga ndaba. Ejjoogo ly’omukazi ono lisusse, era y’ensonga lwaki namutamwa.\n‘Mukyala wange ampisaako abasajja n’abayingiza mu kisenge gy’anobedde’\nAba Maganjo beemulugunya ku misolo\nAsobola okundabirira n'abaana ali wa?


Bukedde Online - Abakugu balaze engeri y'okulwanyisaamu akawuka ka Corona Virus mu Uganda\nArsenal yeeyazise Martin Odegaard okuva mu Madrid\nAbazannyi bana bafiiridde mu nnyonyi\nEngeri y'okwerinda obulabe obuva mu mpewo ...\nOMUWENDO gw'abantu abalwala ssennyiga w'e China owa Coronavirus (Covid-19) mu nsi yonna gweyongera buli lukya olw'ebbula ly'eddagala erisobola okulwanyisa obulwadde buno.\nWaliwo ssennyiga akwata ebisolo eby'enjawulo n'abiyisa bubi era bw'abeera akutte ku ffaamu y'omulunzi ayinza okufiirwa ebisolo bingi. Naye n'ebisolo waliwo ebibeera birina obusobozi mu mubiri okulwanyisa ssennyiga ono n'awona.\nEmyaka egyayita waliwo ssennyiga eyava mu hhamiya mu nsi za buwalabu gwe bayita MARS eyatta omuwendo gw'ebisolo n'abantu abawera naye yakkakkanyizibwa\nAbakugu ba Uganda bavuddeyo okumulwanyisa abakugu n'aggwaawo. N'omulala baali bamuyita SARS nga naye yatta abantu bangi naye nga yenna kyazuulibwa nti, yali ava mu bisolo.\nEKY 'ENJAW ULO SSE nNYIGA W'E CHINA KY 'ALINA\nWaliwo ssennyiga abaddewo okumala ebbanga nga tulina eddagala mu malwaliro erimukkakkanya ng'akutte omuntu. Amulina abeera asobola okumusiiga omulala naddala nga waliwo bye bakozesa awamu oba ng'abeera kumpi n'abantu.\nBw'obeera omulina osigaza obulamu bwo kubanga tosobola kufa ne bw'abeera mungi olw'eddagala lye bakuwa mu ddwaaliro erisobola okukkakkanya akawuka n'otereera. Ssennyiga w'e China ekimufuula ow'enjawulo kiri nti, bw'aba akukutte anafuya omubiri gwo oluvannyuma n'otandika okuziyira.\nSsennyiga ono asaasaanira ku misinde gya waggulu, alina akawuka bw'abeera tannakimanya buli w'akwata n'omulala n'akwatawo ebiseera ebisinga avaawo nako naddala nga yasoose kunyiza okukwatawo.\nOBUJJANJABI John Kayiwa, akola mu labalatole mu kitongole kya UVRI yategeezezza nti, ssennyiga oba obuwuka bwonna tewali ddagala libujjanjaba kuwona, wabula obumu waliwo eddagala eribuweweeza mu malwaliro ageetoolodde mu ggwanga nga bwe kakukwata olimira ne kakkakkana.\nKino tekiri mu bantu bokka wabula n'ebisolo. Eddagala eririwo erikkakkanya ssennyiga abaddewo okumala ebbanga terisobola kukola ku ssennyiga wa Coronavirus COVID 19 kubanga wa maanyi nnyo era atambulira ku misinde mingi.\nOmuntu amufunye bw'abeera azuuliddwa alina okuteekebwa mu kifo yekka era tulina amalwaliro abiri okuli Entebbe Grade ‘B' ne Naggulu ageeteegese okukola ku balwadde. Ekisingira ddala obukulu ku mulwadde wa ssennyiga ono kumuwa bujjanjabi obumuyamba okussa obulungi era asobola okuwona amangu bw'abeera talina ndwadde ndala ng'akawuka ka siriimu n'eddala.\nUGANDA YEETEGESE Engeri Ssennyiga gy'aluddewo waliwo ekyuma ekiruddewo mu ggwanga nga kikebera ebika bya ssennyiga ebibeera bizuuliddwa mu bantu n'ebisolo. Naye Coronavirus - COVID 19bwe yazuuliddwa, eggwanga lya China lyakwatagana n'ekitongole kya WHO ne bawa Uganda ekyuma ekikebera ssennyiga ono.\nWaliwo ekibinja ky'abasawo abatendeke ku kisaawe e Ntebe abeekenneenya abo abateeberezebwa okubeera ne ssennyiga ono era baggyako ebipimo ne bitwalibwa okukeberebwa, oluvannyuma ne bitwalibwa ku minisitule y'ebyobulamu n'esalawo bateebweokudda eka naye babakubiriza okubeera bokka.\nBalina abantu abaddamu okubakeberako nga wayiseewo akabanga okulaba nga tebalina kiraga kyonna nti, bayinza okufuna ssennyiga ono oluvannyuma. Ssinga wabaawo okuzuula omuntu yenna nti, alina ssennyiga ono nga mugwira bajja kumuwa eddembe lye ng'omulwadde okwesalirawo oba ajjanjabibwa wano oba okuzzibwayo mu nsi ye.\n4 Bw'obeera olwadde oba ng'olina gw'omanyi nti, amufunye mukubirize okugenda amangu mu ddwaaliro okufuna obuyambi okutaasa obulamu bwe n'obw'abalala\nAkalulu k'Obwapulezidenti kagaane n'esswaga ligaane?\nArsenal yeeyazise Martin Od...\nNg’abawagizi ba Arsenal bakyebuuza oba Dani Ceballos abagasseeko bukya bamufuna mu Real Madrid ku looni, omutendesi...\nAbazannyi bana bafiiridde m...\nBANNABYAMIZANNYO b’omu Brazil bali mu ntiisa olw’abazannyi 4 ne pulezidenti wa ttiimu abatokomokedde mu kabenje...


Bukedde Online - Batabukidde omusamize mu lukiiko lw'ekyalo\nAbaserikale musse ekitiibwa mu Ssemateeka ...\nABATUUZE b’e Jjokolera mu ggombolola y’e Nangabo mu disitulikiti y’e Wakiso balumirizza omusamize okubateega n’abawamba n’abayingiza mu ssabo lye n’atandika okubatulugunya nga bw’abasaba ssente.\nAbatuuze nga bali mu lukiiko.\nABATUUZE b'e Jjokolera mu ggombolola y'e Nangabo mu disitulikiti y'e Wakiso balumirizza omusamize okubateega n'abawamba n'abayingiza mu ssabo lye n'atandika okubatulugunya nga bw'abasaba ssente.\nUmaru Kakooza gwe balumiriza.\nBaabadde mu lukiiko olwatuuziddwa oluvannyuma lw'okumala ebbanga nga beemulugunya ku musamize Umaru Kakooza gwe bagamba nti ayitiridde okubatulugunya. Olukiiko luno lwakubiriziddwa ssentebe w'ekitundu kino Moses Ntambaazi nga lwetabiddwaamu abaserikale ba poliisi abaakulembeddwa akulira okunoonyereza ku buzzi bw'emisango ku poliisi y'e Namalere, Ronald Muwanguzi ne balooya abavudde mu kitongole kya Justice Centre Uganda abaakulembeddwa Mohammad Wasswa.\nAbatuuze okubadde Mastullah Namagembe, Mmere Najjuma, Ssaalongo James Yiga Wasswa baalumirizza Kakooza okubawamba n'abayingiza mu ssabo n'abatulugunya n'okubaggyako ssente. Ssaalongo Yiga yagambye nti, "Nali nkomawo awaka kwe kusanga Kakooza ng'ali n'ekibinja ky'abavubuka ne bankwata ne bannyingiza mu ssabo era nagezaako okukuba enduula ne banemesa ne batandika okuntulugunya era okukkakkana nga banzigyeko ssente zange 270,000/-.\nNaddukira ku poliisi y'e Namalere ne nzigulawo omusango nnamba SD: 07/08/10/2020." Mmere Najjuma: "Nze namwekangira ku mulyango gwange ekiro ku ssaawa 8:00 n'atandika okuntiisatiisa kuba yalina omuggo nga gufaana nga oguliko akambe era yannyingiza mu nnyumba n'andagira okwebaka ku buliri okukkakkana nga nzigyeyo ssente zange 70,000/- era olwazimuwa n'agenda.\nMasitullah Namagembe: "Nze n'obujulizi weebuli olunaku lwe naggya omwana wange mu ssabo ng'amuwambye naddukira ku poliisi ne sifuna kuyambibwa kwe kugenda ewa ssentebe Ntambazi eyangumya nti ensonga zino bagenda kuzitulamu." Wasswa Patrick: "Bakazi be banneetooloola olw'okuba nali sisobola kulwana nabo bankwata ne batambuza okutuuka mu ssabo ne banziggyako ssente era bwe nafuna oluwenda ne nziruka kyokka ne basigala nga bangoba okutuuka lwe nababulako.\nAbatuuze abalala balumirizza omusamize ono okubawemula nga tataliza bakulu na bato nga basaba poliisi n'abakulembeze babeeko kye bakola ku nneeyisa ye. Ssentebe Ntambaazi yasabye Kakooza okukyusa mu nneeyisa ye nga singa takikola bajja kuwalirizibwa okumugoba ku kyalo.\nMohammad Wasajja okuva mu kitongole kya Justice Centre Uganda yategeezezza nga bwe bagenda okutwala omusamize mu kkooti singa agaana okukyusa ku mpisa ze. Akulira okunoonyerezza ku buzzi bw'emisango ku poliisi y'e Namalere, Ronald Muwanguzi yagambye nti abatuuze bangi bamulumirizza okubakolako efujjo nga singa takyusa mu nneeyisa ye poliisi ejja kumukwata.\nWabula ye omusamize Kakooza abatuuze baamulagidde okwetonda era n'afukamira n'abasaba okumusonyiwa ensobi ze n'agamba nti tasobola kubiddamu era n'akkiriza okubasasula ssente zaabwe ze yabaggyako ekintu abatuuze kye bakkirizza.\nâ€˜Munnonde nnwanyise emisolo emibiâ€™\nSirina kakwate na Museveni- Besigye


Bukedde Online - NCS esiimye Bassa Muvule\nOmuggunzi w’ebikonde eby’ensimbi David Basajjamivule agambye nti ayagala kuyunga eddibu bwe yalemwa okukiikirira eggwanga mu mizannyo gya Olympics nga kino waakuliraga n’okuwangula omusipi gw’ensi yonna ogw’ebikonde.\nBino Basajjamivule abyogeredde Lugogo ku kitebe kya NCS bw’abadde akwasa akakiiko ako omusipi gwa World Boxing Federation (WBF) ogw’obuzito bwa Light Heavyweight gwe yawangula nga April 16 ng’akubye Kheri Mbaruka owa Tanzania K.O mu lukontana olwokuna ku Sheraton Hotel.\n“Njagala kusooka kutaasa ngule eno olwo ndyoke nsomooze ey’ensi yonna omwaka ogujja. Wadde saafuna mukisa kugenda mu Olympics, njagala kulaga eggwanga nti nnina talanta mu nguumi,” Basajjamivule bw’ategeezezza. Abadde n’endala gye yawangula mu October ku Hotel Africana nga ya East and Central Africa.\nYe ssabawandiisi wa NCS, Nicholas Muramagi bw’abadde akwasibwa engule eno agambye nti NCS erabye omugaso gw’engule zino kubanga ebikonde gwe gumu ku mizannyo egitumbula eggwanga n’ajjukiza ebya Floyd Mayweather ne Manny Pacquiao ebyateeka abantu mu nsi yonna ku bunkenke mu January omwaka guno. Muramagi asuubizza okwongera okuyamba Basajjamivule mu ntegeka ze.


President Museven alabudde abavumirira ba musigansimbi – Government yakuleeta ennongosereza endala mu tteeka lya NSSF – CBS FM\nPresident Museven alabudde abavumirira ba musigansimbi – Government yakuleeta ennongosereza endala mu tteeka lya NSSF\nPresident Yoweri Kaguta Museven Tibuhaburwa asabye bannauganda obutagezaako kusibira kikoookolo bamusiga nsimbi abagwira,nti kubanga bakoze ky’amaanyi okutonderawo bannauganda emirimu.\nPresident Museven asuubizza nti n’endagaano y’emmwanyi government gyeyakola ne kampuni ya Vinci coffee company eyewanisizza bannauganda emitima, egenda kuddamu yetegerezebwe.\nOlwaleero Uganda yegasse ku nsi yonna okukuza n’okwefumiitiriza ku lunaku lw’abakozi nebibasoomoza ku mirimu, ngemikolo emikulu jikwatiddwa mu kisaawe kyamefuga e Kololo, president gyabadde.\nPresident Museven agambye nti waliwo bannabyabufuzi aboogerera ebisongovu ba musigansimbi abagwira,n’agamba nti kino kyabulabe nnyo eri ebyenfuna by’eggwanga.\nMu ngeri yeemu president Museven ayogedde ku bbeeyi y’ebyamaguzi eyekanamye, ng’abakozi bangi tebasobola kubyetusaako olw’emisaala emitono.\nPresident Museven agambye nti government ye yatandise okwogeraganya n’abantu abenjawulo abakwatibwako, okusalira amagezi ebbeeyi y’ebintu eri waggulu.\nEbyo nga biri bityo,Government okuyita mu ministry y’ekikula ky’abantu eteekateeka okuddamu okukola ennongosereza mu tteeka erirambika entambuza yeemirimu mu kittavvu kyensimbi z’abakozi ekya NSSF, eribadde lyakamala okukolebwako ennongosereza.\nGovernment egamba nti obukwakkulizo obwateekebwa mu tteeka eryakayisibwa bungi bukyalemesezza abakozi okufuna ku nsimbi zabwe okwekulakulanya.\nWano mu Uganda Olunaku luno lutuukidde mu kiseera ng’ abakozi obukadde 2.9 baayimirizibwa ku mirimu olwa Covid 19, sso nga nabakozesa abamu business baaziggalawo olwa Covid n’omuggalo.\nEmbeera eno yawaliriza gavumenti okuyisa ennongosereza mu tteeka lya NSSF, okusobozesa abakozi okufuna ku sente okwezza obujja.\nAbakozi abaasooka omuwebwa omukisa okufuna ku sente zabwe bebawezezza emyaka 10 nga batereka mu NSSF, nga baweza n’emyaka 45 egy’obukulu.\nBaweebwa ebitundu 20% ku ssente zebalinayo.\nAte abakozi abaliko obulemu abawezezza emyaka 40 egy’obukulu baakkirizibwa okuggyayo ku sente ebitundu 50%.\nWabula government agamba nti ekizudde nti abakozi bangi abaali tebatuukiriza bukwakkulizo obwo, era nga bali mu mbeera mbi so nga balina sente zabwe mu NSSF.\nAkulira NSSF, Richard Byarugaba agambye nti ministry yekikula kyabantu eteekateeka okubaako obuwayiro obumu mu tteeka bwekyusa, okusobozesa abakozi abo okufuna sente.\nByarugaba era atubulidde nti obuwumbi obusoba mu 300 bwebwakasasulibwa ekittavvu kino eri abakozi abaqtuukirizza ebisanyizo abasoba mu 18,100, mu nteekateeka empya eya mid-term access bukya etandikibwako omwezi oguwedde ogwa April.\nAnnyonyode nti waliwo abaliko abakozi ba kampuni yomukutu gwessimu ogwa UTL, nabo abakyalemeddwa okusasulwa ssente zaabwe olwa kampuni gyebaali bakolera okubaako byewandiikira NSSF ngejiyimiriza ku nteekateeka eno.\nRichard Byarugaba n’omumyukawe Patrick Ayota, bebamu ku bantu 50 abaweereddwa emidaali gyabakozi, government beesimye olwemirimu egyenkizo.\nAbalala kuliko minister w’eby’obulamu , Dr. Jane Ruth Achenge Ocero, eyakulemberamu olutalo lw’okulwanyisa Covid 19, era nakazibwako erinnya lya maama Corona,Dr.Ponsiano Kaleebu,Dr.Steven Kagoda, mulimu abasirikale ba police, abajaasi ba UPDF nabantu baabulijjo.


Okuwulira emisango egy'awawabirwa ababaka mu Mukono eyawamu gitandika 16, 3 baagala kujjayo Nantaba - Watchdog Uganda\nAbabaka Tebandeke Charles owe Ssaza lye Bbaale ku kkono, Aida Erios Nantaba wakati ne Fred Kayondo abawawabirwa mu kkooti enkulu\nKKOOTI enkulu e Mukono etaddewo ennaku kwegenda okuwulirizaako emisango egy’awawabirwa ababaka mu kitundu kya Mukono eyawamu.\nMukono yakutulwamu Disitulikiti endala 3 okuli Kayunga, Buvuma ne Buikwe.\nGye buvuddeko essiga eddamuzi lyateekawo kkooti enkulu e Mukono, oluvanyuma lw’okusaba kwa bantu abaali batambula olugendo oluwanvu okugenda mu bitundu bye Jinja gyeyatuulanga.\nAmyuka omuwandiisi wa kkoti enkulu e Mukono mu biwandiiko bye yafulumizza ku lw’okubiri yategezezza nti abawawabirwa, abawabi saako ne ba Puliida baabwe balina okubeera mu kkooti ku lunaku olubawereddwa saaako ne ssawa, nga atakituukirize kkooti yakugenda mu maaso ewe ensalawo yaayo nga bweneba elabye.\nEmisango 7 gye gigenda okuwulirwa okusinziira ku bantu abenjawulo abawawabirwa.\nEkyewunyisa eyali Ssentebe we Kayunga eyafa gye buvuddeko Ffeffekka Serubogo naye y’omu ku bantu be bawawabira mu kkooti nga ono munne owa NRM gwe yavuganya naye Bonifance Musisi Bandikubi yeyamutwalayo nga awakanya obuwanguzi bwe.\nAidah Erios Nantaba naye abantu 3 beyavuganya nabo ku kifo ky’omubaka omukyala owa Disitulikiti ye Kayunga bonna bamutwala mu kkooti nga bagamba nti obuwanguzi bwe bwalimu ebilumira.\nBano kuliko Harriet Nakwedde, Birungi Kobusingye Jackline saako ne Nabadda Ritah nga bonna emisango gyabwe gyakuwulirwa nga 16 omwezi guno.\nWilson Male owa NUP naye yatwala omubaka Fred Kayondo munnaDP mu kkooti saako n’akakiiko ke by’okulonda nga awakanya obuwanguzi bwe ku kifo ky’omubaka owa Mukono South, bano omusango gwabwe gwakuwulirwa nga 17.\nMaitiki Ronald Mukasa owa NRM naye yawawabira munnaNUP Tebandeke Charles eyawangula mu Ssaza lye Bbaale mu Kayunga, guno gwakuwulirwa nga 17.


Bukedde Online - Engeri Poliisi gye yakuttemu omuzannyi wa Maroons FC\nEyali kkooci wa Express FC bamuggye Masind...\nAdded 21st June 2020\nOMUZANNYI wa ttiimu ya Maroons FC egukyangira mu liigi y’eggwanga ey’oku ntikko Bronson Nsubuga yeezoobye ne poliisi ng’emukwata n'ayagala okukuba abaserikale oluvannyuma lw’okuvuga okusukka essaawa 11 bbooda kwezikoma okuvuga.\nYakwatiddwa poliisi ya Lubigi e Nansana ku ssaawa 11:50 bweyabadde atambulira ku ddigi ennene wabula ng'ayisizza mubudde obwaalagirwa aba bbooda okuvugirako mukiseera ng'eggwanga liri mu muggalo olwa corona.\nAbaserikale b'oku nguudo baamuyimirizza wabula n'agaana ne basalawo okumusika ku ddigi gye yabaddeko era wano weyatandikidde okukasukira abaserikale eng'uumi okukkakkana ng'ayuzizza yunifoomu y'omu ku baserikale.\nOno baamulizze jjeeke ne bamusaza ekkubo okutuukira ddala mu kaduukulu ka poliisi wabula ng'ono yagenze abalwanyisa era nga ne bwe yatuuse mu kkomera yatandise okukuba ebisenge by'akaduukulu ebikonde.\nOluvannyuma lw'okumuyingiza akaduukulu yategeezezza nti yabadde ava kumusasula ssente ku kitebe kya ttiimu yaabwe ekintu ekyatabudde abaserikale olw'ensonga nti yabadde ava Nansana ate nga ofiisi zisangibwa mu kibuga.\nNsubuga yayongeddeko nti yabadde agenda Namugoona gy'asula wabula ate omu ku booluganda lwe eyazze ku poliisi okumununula yategeezezza nti ono yabadde ava Nansana gy'apangisa ng'agenda Namugongo ewa kitaawe.\nSitatimenti zino zaabuzabuzizza abaserikale ne basalawo okusuza Nsubuga mu kaduukulu olw'okwogera ebigambo ebitakwatagana.\nPoliisi yamuggyeeko sitatimenti era n'attottola ku ngeri gye yakwatiddwa n'engeri gye yalwanyisizza abaserikale.\nPoliisi yamugguddeko omusango gw'okutuusa ku muserikale obulabe ku fayiro nnamba SD REF 10/19/06/2020 wakati mu kwongera okumunoonyerezaako ku bikolwa bye bye yakoze.\nOluvannyuma lw'abooluganda lwe okugenda ku poliisi ya Lubigi, Nsubuga yakakiddwa okuwandiika ebbaluwa eyeetonda eri omuserikale gwe yayulizza yunifoomu oluvannyuma n'ateebwa ku kakalu ka poliisi nga bwe bakyakola okunoonyereza.\nKCCA erangiridde ekikwekweto ku batembeeyi\nEngeri oluguudo lwa Namirembe gye lufuuliddwa akatale\nAbasuubuzi bafiiriddwa buwumbi mu keediimo


1 Bassekabaka 13 | Bayibuli ey'Oku Mukutu Gwaffe Ogwa Intaneeti | New World Translation\n1 Bassekabaka 13:1-34\nObunnabbi obukwata ku kyoto eky’e Beseri (1-10)\nEkyoto kyabulukukamu (5)\nOmusajja wa Katonda ataali muwulize (11-34)\n13 Awo omusajja wa Katonda ow’amazima+ n’ava mu Yuda n’ajja e Beseri nga Yakuwa bwe yali amulagidde. Mu kiseera ekyo, Yerobowaamu yali ayimiridde okumpi n’ekyoto+ okunyookereza omukka gwa ssaddaaka. 2 Awo omusajja wa Katonda ow’amazima n’ayogera ebyali bigenda okutuuka ku kyoto nga Yakuwa bwe yali amulagidde, n’agamba nti: “Kyoto ggwe, kyoto ggwe! Bw’ati Yakuwa bw’agamba: ‘Laba! Ennyumba ya Dawudi erizaalirwa omwana ow’obulenzi ayitibwa Yosiya!+ Ku ggwe kw’aliweerayo bakabona ab’ebifo ebigulumivu abakunyookererezaako omukka gwa ssaddaaka, era ajja kukwokyerako amagumba g’abantu.’”+ 3 Ku lunaku olwo, yawa akabonero ng’agamba nti: “Kano ke kabonero Yakuwa k’awadde: Laba! Ekyoto kijja kwabulukukamu, era evvu* erikiriko lijja kuyiika.” 4 Kabaka Yerobowaamu olwawulira ebigambo omusajja wa Katonda ow’amazima bye yayogera ku kyoto mu Beseri, n’amugololera omukono gwe ogwali ku kyoto n’agamba nti: “Mumukwate!”+ Amangu ago omukono gwe yali amugololedde ne gukakanyala* n’aba nga takyasobola kuguzzaayo.+ 5 Awo ekyoto ne kyabulukukamu, evvu eryakiriko ne liyiika, ng’akabonero bwe kaali Yakuwa ke yali awadde omusajja wa Katonda ow’amazima. 6 Awo kabaka n’agamba omusajja wa Katonda ow’amazima nti: “Weegayirire Yakuwa Katonda wo, era nsabira, omukono gwange guwone.”+ Awo omusajja wa Katonda ow’amazima ne yeegayirira Yakuwa, omukono gwa kabaka ne guwona era ne guddawo nga bwe gwali. 7 Kabaka n’agamba omusajja wa Katonda ow’amazima nti: “Tugende ffembi eka olye ku mmere era nkuwe n’ekirabo.” 8 Naye omusajja wa Katonda ow’amazima n’agamba kabaka nti: “Ne bw’onompa ekimu eky’okubiri eky’ebintu byo byonna, sijja kugenda naawe, era sijja kulya mmere wadde okunywa amazzi mu kifo kino. 9 Kubanga Yakuwa yandagidde nti, ‘Tolya mmere wadde okunywa amazzi, era toddira mu kkubo lye wayiseemu ng’ogendayo.’” 10 Awo n’ayita mu kkubo eddala, n’ataddirayo mu kkubo lye yali ayiseemu ng’ajja e Beseri. 11 Waaliwo nnabbi omukadde eyali abeera mu Beseri, era batabani be bajja ne bamubuulira byonna omusajja wa Katonda ow’amazima bye yali akoze mu Beseri ku lunaku olwo, n’ebyo bye yali agambye kabaka. Bwe baamala okubibuulira kitaabwe, 12 kitaabwe n’ababuuza nti: “Akutte kkubo ki?” Batabani be ne bamulaga ekkubo omusajja wa Katonda ow’amazima eyava mu Yuda lye yali akutte. 13 N’agamba batabani be nti: “Munteekere amatandiiko ku ndogoyi.” Ne bamuteekera amatandiiko ku ndogoyi n’agyebagala. 14 Awo n’agoberera omusajja wa Katonda ow’amazima n’amusanga ng’atudde wansi w’omuti omunene. N’amubuuza nti: “Ggwe musajja wa Katonda ow’amazima eyava mu Yuda?”+ N’amuddamu nti: “Ye nze.” 15 N’amugamba nti: “Jjangu tugende ffembi eka olye ku mmere.” 16 Naye n’amuddamu nti: “Siyinza kuddayo naawe wadde okujja ewuwo gy’ompise, era siyinza kulya mmere wadde okunywa amazzi mu kifo kino. 17 Kubanga Yakuwa yandagidde nti, ‘Tolyayo mmere wadde okunywayo amazzi. Toddirayo mu kkubo lye wayiseemu ng’ojja.’” 18 Awo n’amugamba nti: “Nange ndi nnabbi nga ggwe, era Yakuwa yalagidde malayika n’aŋŋamba nti, ‘Mukomyewo ajje mu nnyumba yo alye ku mmere era anywe ne ku mazzi.’” (Yali amulimba.) 19 N’addayo naye n’alya ku mmere era n’anywa ku mazzi mu nnyumba ye. 20 Awo bwe baali nga batudde ku mmeeza, ekigambo kya Yakuwa ne kijjira nnabbi eyamukomyawo, 21 n’agamba omusajja wa Katonda ow’amazima eyava mu Yuda nti, “Bw’ati Yakuwa bw’agamba: ‘Olw’okuba wajeemedde ekiragiro kya Yakuwa era n’otakwata tteeka Yakuwa Katonda wo lye yakuwa, 22 naye n’oddayo n’olya emmere era n’onywa amazzi mu kifo kye walagirwa nti, “Tolyayo mmere wadde okunywayo amazzi,” omulambo gwo teguliziikibwa ku biggya bya bajjajjaabo.’”+ 23 Omusajja wa Katonda ow’amazima bwe yamala okulya emmere n’okunywa, nnabbi omukadde n’ateeka amatandiiko ku ndogoyi ya nnabbi gwe yali akomezzaawo. 24 Awo n’akwata ekkubo n’agenda, naye empologoma n’emusanga mu kkubo n’emutta,+ omulambo gwe ne gugaŋŋalama mu kkubo, era endogoyi n’eyimirira okumpi nagwo; empologoma nayo yali eyimiridde okumpi n’omulambo. 25 Awo abantu abaali bayitawo bwe baalaba omulambo nga gugaŋŋalamye mu kkubo, nga n’empologoma eyimiridde okumpi nagwo, ne bagenda ne babuulira abantu ab’omu kibuga nnabbi omukadde mwe yabeeranga. 26 Nnabbi eyamusanga mu kkubo n’amukomyawo bwe yakiwulira, n’agamba nti: “Oyo ye musajja wa Katonda ow’amazima eyajeemedde ekiragiro kya Yakuwa.+ Yakuwa amuwaddeyo eri empologoma n’emutaagulataagula n’emutta, nga Yakuwa bwe yamugamba.”+ 27 N’agamba batabani be nti: “Munteekere amatandiiko ku ndogoyi.” Ne bagamuteekerako. 28 Awo n’agenda n’asanga omulambo nga gusuuliddwa mu kkubo, ng’endogoyi n’empologoma biyimiridde okumpi nagwo. Empologoma yali tegulidde era nga tetaaguddetaagudde ndogoyi. 29 Nnabbi n’asitula omulambo gw’omusajja wa Katonda ow’amazima n’aguteeka ku ndogoyi n’akomawo nagwo mu kibuga, okumukungubagira n’okumuziika. 30 N’ateeka omulambo gwe mu ntaana eyiye kennyini, ne bakaaba nga bagamba nti: “Kitalo nnyo, muganda wange!” 31 Bwe yamala okumuziika n’agamba batabani be nti: “Bwe ndifa, munziikanga mu kifo omusajja wa Katonda ow’amazima mw’aziikiddwa. Muteekanga amagumba gange okumpi n’amagumba ge.+ 32 Ebigambo Yakuwa bye yamulagira okwogera ku kyoto mu Beseri n’ennyumba zonna ez’okusinzizaamu eziri ku bifo ebigulumivu+ mu bibuga bya Samaliya, tebirirema kutuukirira.”+ 33 Wadde ng’ebyo byonna byali bimaze okubaawo, Yerobowaamu teyava mu kkubo lye ebbi, naye yeeyongera okulonda bakabona ab’ebifo ebigulumivu ng’abaggya mu bantu aba bulijjo.+ Omuntu yenna eyayagalanga okuba kabona ng’amufuula kabona,* ng’agamba nti: “K’abeere omu ku bakabona b’ebifo ebigulumivu.”+ 34 Ekibi ekyo kye kyaviirako ab’ennyumba ya Yerobowaamu+ okuzikirizibwa n’okusaanyizibwawo ddala ku nsi.+\n^ Laba obugambo obuli wansi ku Kuv 27:3.\n^ Oba, “gusannyalala.”\n^ Obut., “ng’ajjuza omukono gwe.”


Bukedde Online - Abasajja kirabika bangwa kkono\nAbasajja kirabika bangwa kkono\nMbuliddwa omusajja ambiita\nNze Slyvia Nabasumba 22. Engeri gye ntawaanyeemu n’abasajja ku myaka emimpi gye nnina ntuuse okulowooza nti osanga sibalinaamu mukisa. Mu 2014 nafuna omusajja twali tubeera naye e Bukomero, era ne tuzaala n’omwana wabula ng’ankuba okukira akuba eky’okuttale!\nNabasumba n'omwana we.\nNze Slyvia Nabasumba 22. Engeri gye ntawaanyeemu n'abasajja ku myaka emimpi gye nnina ntuuse okulowooza nti osanga sibalinaamu mukisa. Mu 2014 nafuna omusajja twali tubeera naye e Bukomero, era ne tuzaala n'omwana wabula ng'ankuba okukira akuba eky'okuttale!\nKuno kwe yagatta obutandabirira era mu 2018 ne musegulira n'omwana ne mmumulekera. Bwe nnava eyo nagenda e Magoma mu disitulikiti y'e Nakaseke gye nafuna omusajja omulala. Ono yali abeera kumpi ne bazadde be, wabula nga mwavu lunkupe.\nTwakkiriziganya ne tutandika okukuba amatoffaali era akasente ne kawera, wabula ate bazadde be ne batandika okunjogerera amafuukuule, ate nga naye tafaayo. Twazimba ennyumba, wabula olwagiyingira n'anfuumuula era tebampa wadde obuyambi bw'omwana waabwe.\nNnali ntunda eby'okulya ku ssomero lye Magoma ate COVID -19 we yayingirirawo amasomero ne bagaggalawo. Bwe wabaayo asobola okunnyamba anfunire eky'okukola ndi ku ssimu 0779119435.\nSsentebe afuumudde basatu lwabuteetaba mubulungibwansi


Bukedde Online - James Mulwana alese ekiraamo ekikambwe\nJames Mulwana alese ekiraamo ekikambwe\nAlumbye bannabyabufuzi abatiitiizi\nAb’e Kasengejje bakudde ebikondo by’eyazibye...\nMUNNAMAKOLERO Dr. James Mulwana alese ekiraamo ekikakali ekitadde abakungubazi n’abakola ku by’okuziikwa kwe ku bwerende.\nBya AHMED MUKIIBI NE ERIA LUYIMBAAZI\nMulwana yafiiridde mu ddwaaliro e Nakasero ku ssaawa 10:00 nga bukya ku Lwokubiri, oluvannyuma omulambo gwe ne gutwalibwa ku Case Medicare ku Buganda Road gye baagulongooserezza nga tebannagutwala Masiriba mu Ssingo gy’azaalwa.\nOBULWADDE BUMULUMIDDE EMYAKA 20\nMulwana 76, aludde ng’atawaanyizibwa obulwadde bw’omu lubuto era atwaliddwa mu malwaliro ag’enjawulo agawerako naddala ag’ebweru, enfunda nnyingi.\nOmu ku bammemba ba famire yagambye nti obulwadde buno bumaze emyaka egisukka mu 20 nga bumutawaanya era emyaka munaana emabega, yatwalibwako e Nairobi mu Kenya n’alongoosebwa olwo n’atereeramu okumala ekiseera.\nMuwala we Barbara Mulwana yategeezezza Bukedde nti, obulwadde bwa kitaabwe obw’olubuto bwattuse mu kiro ekyakeesezza Mmande ne bamutwala e Nakasero abasawo ne batandika okumujjanjaba.\nAbasawo baamazeeko olwa Mmande lwonna nga bakola butaweera okulaba ng’embeera ya Mulwana etereera, wabula zaabadde ziwera ssaawa 2:00 ez’ekiro, embeera n’esajjuka.\nMikwano gye ab’oku lusegere baatandise okukung’aanira ku ddwaaliro e Nakasero nga balina ekirowoozo ky’okumutwala ajjanjabirwe ebweru w’eggwanga kyokka ne kitasoboka olw’embeera eyabadde yeetaaga obwegendereza obw’enjawulo nga kiyinza okubeera eky’obulabe okumulinnyisa ennyonyi nga tamaze kusooka kutereeramu.\nWadde abasawo e Nakasero baakoze ekisoboka okulaba nga Mulwana atereera, obulwadde bwagenze mu maaso, n’ayongera okussa obubi; ng’omukka abaka mubake era n’assa omukka ogw’enkomerero ku ssaawa 10:15.\nEno gye yaggyiddwa ku Lwokubiri ku makya n’atwalibwa ku Case Medicare. Ku ssaawa mukaaga ez’omu ttuntu ku Lwokubiri, aba Uganda Funeral Services baggye omulambo ku Case ne bagutwala.\nMulwana aziikibwa ku Lwokusatu ku biggya bya bajjajja be e Masiriba ku luguudo lw’e Hoima ku ssaawa munaana ez’olweggulo.\nAba Uganda Funeral Services nga baggya omulambo gwa Mulwana mu ggwanika lya Case Medicare ku Buganda Road. Ekif; Eria Luyimbaazi.\nEbikulu mu kiraamo\nMULWANA alese ekiraamo ekitali kya bulijjo. Era waabaddewo okusika omuguwa ku buwaayiro obumu bwe yakissaamu ng’abooluganda abamu naddala ab’ekika ky’Emmamba Gabunga tebakkaanya nabwo. Ebimu ku bibatabudde bye bino:\n• Yalaama okuziikibwa mu bwangu era nti bw’aba afudde ku makya, tebamusuzaawo ate bw’aba afudde kiro, bamuziike enkeera.\n• Yagaana abantu okubikkula omulambo gwe. Wabula kino ab’ekika nakyo baabadde bakyakisimbira ekkuuli.\n• Omulambo gwe yagaana okugutwala mu maka ge ag’e Kansanga mu Church Zooni n’aleka ng’alaamye nti bwe guggyibwa mu ddwaaliro, gutwalibwe butereevu gy’azaalwa e Masiriba mu Ssingo.\nKino nakyo ab’ekika abamu baakiwakanyizza nga bagamba nti ssemaka bw’afa, omulambo gulina okutwalibwako mu nnyumba ye. Wabula Nnamwandu Sarah Mulwana n’abategeeza nti n’e Masiriba nago gabadde gatwalibwa ng’amaka gaabwe.\n• Yalaama n’obutatwalibwa mu Kkanisa wabula nti bamutwalanga butereevu ku kiggya kya bajjajjabe e Masiriba mu Ssingo, we baba bategekera okusaba.\nKu makya g’Olwokubiri Nnamwandu Sarah Mulwana ne mikwano gya Mulwana okwabadde Hajji Majid Baagalaliwo, Samwiri Mugwisa, Geoffrey Ntulume, Lawrence Kyolobi n’abalala baatudde mu lukiiko mu maka g’omugenzi e Kansanga okuttaanya enteekateeka z’okuziika nga bagoberera ebiri mu kiraamo.\nMu lukiiko luno Muky. Mulwana yakkaatirizza nti: Baze yang’amba nti bw’afa ku makya, olweggulo nga tumuziika awatali kwekwasa nsonga yonna, gamba ng’ey’omwana ayinza okusangibwa ng’ali bweru wa ggwanga, n’agamba nti bw’alisanga nga bamaze okuziika alimussaako ekimuli.\nKyokka abasinga obungi ku baabaddewo naddala ab’ekika n’abeemikwano baakisimbidde ekkuuli era ne bakkaanya bongereyo olunaku lumu, bamuziike ku Lwokusatu ku ssaawa 8:00 ez’olweggulo e Masiriba mu Ssingo.\nAbalala abaabaddeyo kuliko Omulangira Kassim Nakibinge, Sipiika wa Buganda Hajji Kaddu Serunkuuma, John Ssebaana Kizito, Polof. Gordon Wavamunno, Aga Sekalala, Gerald Sendaula, Sarah Baagalaliwo, Maama Mbire, Capt. Gertrude Njuba n’abalala.\nMu bakungubazi abaagenzeeyo okusaasira Nnamwandu ne bamulekwa kwabaddeko ne Nnaabagereka Sylvia Nagginda.